open-index/open-wikipedia-markdown huggingface dataset:
柏太陽神

**柏太陽神**（；；）係日本足協屬下嘅一間足球會，喺1940年成立，位置喺日本關東地方嘅千葉縣柏市，主場係日立柏足球場。佢曾經攞過1次J1聯賽，1次日本超級盃同2次日本聯賽盃冠軍。呢間足球會重係日本J1聯賽歷史以嚟，第一隻升上頂級聯賽之後嘅第一年就攞冠軍嘅波隊。

## 名
足球會嘅名喺1996年改出嚟，由於「Reysol」係西班牙文嘅合成詞，所以譯名方面，「Rey」係「王」或「神」噉解，而「sol」係「太陽」噉解，所以兩個夾埋一齊嗌成「太陽神」或「太陽王」。

## 史
呢間足球會係1940年，由日立製作所搞嘅日立製作所本社足球部，直到1995年先至加入J聯賽。喺日立製作所本社足球部期間，曾經攞過1972年日本全果聯賽冠軍，同時攞過1972同1975年嘅天皇盃冠軍。自從波隊喺1996年改名做柏太陽神之後，曾經喺2000年日本聯賽盃冠軍同2011年嘅日本J1聯賽冠軍。亦試過喺2013年亞冠期間入過最後4強。不過好景唔長，喺2018年J1聯賽結束之後，成績凈排聯賽倒數第二而直接降級到下個賽季嘅J2聯賽。

## 得獎記錄
* J1聯賽
*: （1）：2011
*: （1）：1999
* J2聯賽
*: （1）：2010
*: （1）：2006
* 日本聯賽盃
*: （2）：1999、2013
* 日本天皇盃
*: （1）：2012
*: （1）：2008
* 日本超級盃
*: （1）：2012
* 駿河銀行冠軍盃
*: （1）：2014

## 註

## 出面網頁
* スルガ銀行チャンピオンシップ - 日本サッカー協会 
* 大会公式サイト - Jリーグ公式サイト 
* スルガ銀行による紹介（サイト内に当該ページがある）
*  
* RSSSFによる記録

類:日本足球會
五羊新城

**五羊新城**（）係中國廣東省廣州市嘅地名，喺越秀區嘅廣州軍區司令部以東；中山一路以南；廣州大道中以西；二沙島以北嘅位。

## 發展經歷
其實五羊新城從1983年開始發展，一直行到而家。

喺1983年之前，五羊新城嘅地皮重係鄉下地區。直到1983年，嗰時嘅廣州市人民政府開始整咗個五羊新城嘅規劃區兼搞咗兩期征地，喺1984年俾中央批准咗搞五羊新城。而工程喺1984年12月開始喐手，結果用咗差唔多一年半時間搞好咗一期嘅建設工程。而二期工程喺1990年開始搞，直到1997年先至搞好嗮成個五羊新城嘅兩期工程。

## 交通
### [[廣州地鐵|地鐵]]
*：五羊邨站

### 主要道路
*寺右新馬路
*達道路

### 建築
*廣州市五羊中學
*廣州市鐵一中學
*廣州軍區體育館
*廣州軍區司令部
*東山實驗小學
*南方日報社
*星辰天街

## 攷
* 五羊新城再邀仙翁重游东山之东 新浪（轉南方都市報） 2003-12-19
朝陽群眾

**朝陽群眾**（；）係中國內地啲媒體對中國北京市朝陽區啲人嘅稱呼，由於佢成日成功舉報名人嘅吸毒同賣淫行為好多次而出名，喺2015年5月29號先至俾北京啲差佬承認。

## 背景

朝陽區係北京城六區入面，面積最大嘅區，又係一個新嘅城區。由於嗰個區有嗮CBD、外國駐地機構、高檔住宅區同比較出名嘅三里屯，而且有好犀利嘅地理位置條件，所以朝陽區一直有好多大牌明星喺嗰度住，所以有好多明星喺朝陽區成日發生吸毒同賣淫行為。

## 史
1974年，住喺北京市朝陽區啲人組織成民兵同差佬一齊，喺太陽宮捉咗蘇聯間諜。嗰時新華社專程報咗呢單嘢出嚟。

佢第一次舉報明星吸毒案喺2009年開始嘅事。由於2011年，北京啲差館嘅统一部署同朝陽區嘅差佬喺各個社區搞咗民警駐區工作，幫居民搞社區管理服務同化解矛盾、安全防範組織等服務；甚至喺2013年，喺各個社區搞咗創建平安示範居民小區嘅工作，而家係各個小區嘅主要出入口都有24個鐘睺實有冇嘅治安崗亭響度。

由於2013年8月，北京啲差佬根據群眾舉報，喺朝陽區安慧北里一個小區入面捉咗薛蠻子嘅賣淫集團，呢個係北京警方第一次用「朝陽群眾」嘅講法。從2015年3月31號開始，北京市公安局官方微博開始有意識噉用「朝陽群眾」嘅講法。由於2014年，好多明星喺北京市朝陽區入面吸毒，由於朝陽群眾喺嗰年出咗名兼2015年俾人猛咁讚，有媒體話簡直似「美國嘅中情局」。

## 搞嘢
自從「朝陽群眾」喺中國內地出咗名之後，有網友就話「朝陽群眾」係世界五大情報組織之一，其它四個分別係美國中央情報局、蘇聯國家安全委員會（而家係俄羅斯國家安全局）、以色列情報及特別行動局同英國秘密情報局。另外，網上重出咗「防火防盜防淫蕩，呢度啲群眾最安樂」（）嘅搞嘢講法。

## 註
廣州市中醫醫院

係中國廣東廣州嘅三甲醫院，1929年6月成立，有一間總院同兩間門診部，集合咗醫療、科研、教學、預防保健四項職能。

## 三個院區嘅位置
*黃沙總院：荔灣區珠璣路16號（六二三路同珠璣路交界）
*同德分院：白雲區橫滘二路29號
*五羊門診部：越秀區寺右北一街三巷2號

## 史
*1929年6月：廣州市警察局因所屬警員同家屬有病，唔可以及時醫到病而向廣州市政府提出搞員警醫院，結果批準咗。喺開院初期，院名叫「廣州市員警醫院」。 
*1949年12月26號，醫院改名做「廣州市公安醫院」，嗰時專門負責廣州市嘅公安系統、公安廳、公安總隊幹警嘅醫療保健。 
*1956年1月：醫院改名做「廣州市第三人民醫院」，變成綜合性醫院。重接收咗沙面同惠愛兩間診所，同時合併埋沙面紅十字會第一分診所。 
*1960年9月：醫院改名做「廣州市中醫醫院」。
*1969年：受到文革破四舊思想影響，醫院改返名做「廣州市第三人民醫院」。
*1960年9月：醫院又改返名做「廣州市中醫醫院」。
*1995年：升級成廣州市嘅三級甲等醫院。
*2004年：變成廣州中醫藥大學嘅非直屬附屬醫院。
*2011年12月：醫院變成廣州市嘅中醫名院。
*2017年6月26號：喺同德圍地區正式成立門診部，改變咗同德圍地區冇三甲醫院嘅歷史。

## 出面網頁
* 广州市中医医院官网

類:荔灣區

類:廣州市白雲區
類:廣州三級甲等醫院
新松浦站

**新松浦站**（）係位於中國黑龍江哈爾濱松北區松浦街道嘅火車站，由哈爾濱鐵路局哈爾濱車務段管轄。呢個站有濱北鐵路經過，離哈爾濱東站13公里，離北安站320公里。新松浦站起喺1933年，而家係四等站，做客貨兩運，其中客運上辦理旅客上落，以及行李、包裹托運；貨運上只辦理專用綫、專用鐵路整車貨物及整車路用貨物發到。

類:黑龍江鐵路站
瀾滄江

**瀾滄江**係湄公河喺中國境內嗰一截，發源自青海玉樹，經西藏、雲南，流入老撾同緬甸，長2,139公里。個名可能源自古時瀾滄王國。
松浦

**松浦**（）可以係：

## 中國
*松浦大橋，多處
*松浦二橋，上海黃浦江嘅橋
*松浦三橋，上海黃浦江嘅橋
*松浦街道，哈爾濱松北區嘅街道
*新松浦站，哈爾濱嘅火車站

## 韓國
*松浦洞，京畿道高陽一山西區嘅洞
*松浦初等學校，多處
*高陽松浦白松，京畿道高陽一山西區嘅古樹
*松浦里，多處

## 日本
*松浦市，長崎縣嘅市
*松浦鐵道，九州嘅鐵路公司
*松浦線，亦即松浦鐵道西九州線
*松浦氏，日本氏族
*松浦郡，日本舊時肥前國嘅郡，後來分割成下面四個：
**東松浦郡
**南松浦郡
**西松浦郡
**北松浦郡
*東松浦半島，佐賀縣嘅半島
*北松浦半島，跨過佐賀縣同長崎縣嘅半島
*松浦潟，東松浦半島同糸島半島之間嘅海灣
*松浦川，佐賀縣北部嘅河

## 跨國
*松浦村，多處
*松浦站，多處
伊斯法拉

**伊斯法拉**（塔吉克文：**Исфара**，波斯文：**اسفره**）係塔吉克西北一城，貼近吉爾吉斯邊境，人口約莫四萬。
銅鼓

**銅鼓**係古時百越同雲南、四川地區嘅樂器，係用銅整嘅圓鼓，到而家為止出土嘅銅鼓，最遠可以追溯到2700年前。
銅鼓縣

**銅鼓**係中國江西西北一個地方，而家叫**銅鼓縣**，歸宜春管，佢係客家人喺江西嘅主要聚居地。
紅水河

**紅水河**係中國廣西西北一條河，屬西江水系，長638公里，上游就由近貴州嘅南盤江同北盤江匯合，下游就同柳江匯合做黔江。
灕江

**灕江**（），又叫**灕水**（），係廣西東北一條河，屬西江水系，長426公里。起源自桂林資源縣，喺平樂縣同荔浦河、恭城河匯合做桂江。

## 風景

File:Elephant_Trunk_Hill.jpg|象鼻山
File:Li River 8 hills in mist near Guilin.jpg|
File:Image at the Lijiang River.jpg|
File:LijiangRiver12.jpg|
File:Image at the Lijiang River 2.jpg|
File:Rio li Guilin.jpg|
File:LijiangRiver.jpg|
File:Li river.JPG|
File:1 li jiang guilin yangshuo 2011.jpg|
File:Li River and mountains in Yangshuo County, Guilin11.jpg|
File:Li River and mountains in Yangshuo County, Guilin52.jpg|
File:Yangshuo Li Jiang 2012.09.30 18-11-10.jpg|


## 人民幣

第五套人民幣嘅20蚊紙背脊用咗陽朔灕江黃布灘倒影同元寶山。

## 出面網頁

*
八仙

**八仙**係道教既八位神仙，佢哋分別代表咗男、女、老、幼、貧、賤、富、貴呢八種唔同既人，分別係何仙姑、韓湘子、曹國舅、藍采和、漢鍾離、鐵拐李、呂洞賓、張果老，佢哋都係凡人得道成仙既凡人，性情、性格同埋造型都接近一般人，所以八仙喺民間好受尊崇，佢哋既故事亦都喺民間廣為流傳。

八仙傳說既起源係西漢，喺淮南王劉安既《淮南子》後傳出劉安既八位門客都一齊成咗仙。

到咗唐代，唔少文人墨客都附會埋，喺詩人、畫家渲染之下，八仙故事就多咗幾分浪漫色彩，仙家人數亦大為增加，最出名既係李白、賀知章等八個好杯中物既詩人，後人叫佢哋做酒中八仙人。

我哋依家熟識既八仙，係明代既版本，係吳元泰既《東遊記》同埋湯顯祖既《邯鄲夢》裏面所講既八位神仙。呢八位分別係：男既代表呂岩（呂洞賓）、女既代表何瓊（何仙姑）、老既代表張果（張果老）、少既代表藍采和、貧既代表鍾離權（漢鍾離）、賤既代表李玄（鐵拐李）、富既代表韓湘（韓湘子）、貴既代表曹景休（曹國舅）。

## 攷
抗英大街

**抗英大街**（)係中國廣東省廣州市嘅一條內街，喺白雲區三元里村入面。成條街道南北走向，南邊從群英大街開始，一直向北去到廣園中路嗰頭。

## 簡況
全長500米，闊8米。

## 名

1841年陣，由於英國佬入侵廣州，喺三元里搞咗單流血衝突案，結果三元里村啲人為咗保衛廣州而整咗個團隊將英國軍隊玩死嗮。為咗紀念呢單嘢，所以條街改名做「抗英大街」。

## 經過嘅道路
呢度啲路順序係從西去到東嚟排嘅，其中**加粗**咗嘅字係主幹道：
*群英大街
***[[廣園路 (廣州)|廣園中路]]**

## 特色
抗英大街係三元里村嘅城中村地區，入面有好多矮屋響度。雖然凈得1條車道，但佢係雙行線。不過唔畀大貨車入。呢條馬路主要係人流同單車、殘疾人摩托車同電單車比較多，而機動車比較少。馬路北邊重係個電車總站。

## 睇埋
* 群英大街
華師附中新世界實驗學校

**華師附中新世界實驗學校**（）係中國廣東省廣州市嘅一間學校，喺2002年開辦，位置喺白雲區集賢苑，新世界花園入面。呢間學校係華師附中同新世界（中國）地產廣州投資有限公司一齊出錢嚟辦嘅全日制寄宿學校。

## 睇埋
* 華南師範大學附屬中學
* 新世界地產

## 出面網頁
* 广州市白云区华师附中新世界学校官网

類:廣州市白雲區
廣州曙光美容醫院

，全名叫或，係中國廣東省廣州市嘅一間專門負責整容嘅私人醫院，喺1997年成立，位置喺白雲區機場路12號（三元里村嘅群英大街口嗰邊），口號係「美麗一身，一生美麗」。呢間醫院係中國婦聯合作單位同中國玫瑰行動華南地區愛心援助醫院。另外，宜春學院美容醫學院嘅教學單位就喺呢度。

## 出面網頁
* 广州曙光整形美容医院官网

類:廣州醫院
類:廣州市白雲區
沙面公園

**沙面公園**（）係中國廣東省廣州市嘅一間細型綜合公園，喺1960年起好，位置喺荔灣區沙面南邊。西邊係白天鵝賓館；南邊係羊城八景嘅白鵝潭；東邊近住沿江西路嘅人民橋底，沙基慘案紀念碑嗰度。

## 史
沙面公園以前係英國喺19世紀中葉入侵廣州嗰時，做咗英租界嘅「皇后花園」，1953年規劃成公園，1960年起好開放。到咗1980年，由於起白天鵝賓館搞咗填江計劃，先至整成而家嘅公園。

## 簡介
呢間公園嘅佔地面積有21400㎡。包括沙面公園、翠洲園同東橋花圃三笪地。入面有好多種咗至少有個半世紀命嘅古樹，重整咗雕塑園、休閒園、白鵝水景區等景點。
### 翠洲園
翠洲園係沙面東南邊嘅一個景區，有5502㎡咁大。之前係法國租界嘅「法國花園」，喺解放之後做咗公園花圃。而家佢整咗荔灣區老幹部活動中心響度。
### 東橋花圃
翠洲園係沙面東邊嘅一個景區，有2206㎡咁大。而家佢既係種花卉嘅基地，又係搞綠化交流嘅基地，開畀遊人學習參觀。

## 攷
* 荔湾区：沙面公园 廣東文化網
* 沙面古建筑群(沙面公园) 景天下旅游网
* 春游广州沙面公园 中国网

類:廣州公園
類:荔灣區公園
類:沙面
廣州城市職業學院

**廣州城市職業學院**（），簡稱**廣城職**（），係中國廣東省廣州市嘅一間大學，有4個校區。呢間學校喺1962年成立，2005年，廣東省教育廳將廣州業餘大學，廣州市經濟管理幹部學院、廣州市財貿管理幹部學院同廣州市鄉鎮企業管理幹部學院4間學校合併，從而搞出嚟嘅一間學校。

## 四個校區嘅詳細位置
*廣園總校：白雲區廣園中路248號
*越秀分校：越秀區越秀北路80號
*新港分校：海珠區新港西路181號
*遠安分校：海珠區遠安路148號

## 史
呢間學校嘅歷史最早可以追溯到1962年。嗰時廣州市人民政府喺1962年搞咗兩間分別嗌「廣州業餘大學」同「廣州市財貿管理幹部學院」嘅綜合性成人高校，位置分別喺而家嘅海珠區遠安路148號同越秀區越秀北路80號。直到1984年，喺而家海珠區新港西路181號搞咗間「廣州市經濟管理幹部學院」嘅成人高校；而廣州市鄉鎮企業管理幹部學院係1985年12月成立嘅一間學校，之前嗌「廣州市農業管理幹部學院」，後嚟喺1996年改名做「廣州市鄉鎮企業管理幹部學院」。

到咗2005年，學校宣佈正式同廣州業餘大學、廣州市財貿管理幹部學院、廣州市鄉鎮企業管理幹部學院同廣州市經濟管理幹部學院合併，變成而家嘅廣州城市職業學院。2009年12月，學校以比較好嘅成績通過教育部嘅人才培養工作評估。2013年11月俾廣東省教育廳正式定為廣東省第二批示範性高職院校。

## 出面網頁
* 广州城市职业学院官网 

類:喺廣州嘅學院
類:廣州市白雲區

類:海珠區
南島

**南島**喺字面嚟講，係「南邊嘅島」噉解。佢可以係：

* 南島 (紐西蘭)：紐西蘭嘅島。
* 南島氏：日本嘅氏。
* 南島 (南中國海)：屬西沙群島。
* 南島 (日本)：日本東京嘅地名。
* 琉球群島嘅舊名。
* 尤雲爾島：俄羅斯新地島嘅南島。
* 南島 (丹麥)：屬法羅群島。
* 南島民族或南島語系
* 南島 (南極洲)：喺南極洲麥當勞群島。

方位島名
松浦街道

**松浦**（）係中國黑龍江哈爾濱松北區嘅街道，同時亦係個鎮，位於哈爾濱市區北部，喺松花江北岸，離中心市區5公里。轄區面積59.24平方公里，人口約三萬五千人（2017年）。「松浦」嘅意思係「松花江嘅津渡」。

## 地理
松浦位於哈爾濱市區嘅松花江北岸，東、南兩面都係松花江，北面係呼蘭嘅利民鎮，西面以濱洲鐵路同前進鄉分界。政府駐地喺中源大道嘅富力城小區西面。松浦一帶地勢低，春天比較旱，雨季喺七、八月，無霜期約130日。

松浦有比較便利嘅交通，境內有濱北鐵路、202國道、哈黑公路、哈大公路穿過，有新松浦站、廟臺子站、北松浦站、松北站四個火車站，以及9個汽車站、3個碼頭。松浦有諸如鑄造、風機、澱粉設備、煤塔軋鋼等等嘅工廠，哈爾濱糖廠、哈爾濱船舶修造廠都位於呢度。

## 史
清道光三十年（1850年），呢度因爲有個馬姓人氏擺渡，所以得名**[[馬家船口]]**（）。由於呢度形成街區，1919年12月15號黑龍江省長訓令，設馬家船口市政局，屬呼蘭縣。遞年1月31號改成松北市政局。1925年9月1號，黑龍江省長公署令，改設松浦市政管理處，但又立即改爲松浦市政局，1933年7月1號松浦市政局轄地劃入哈爾濱特別市，1938年7月1號設松浦區。

1956年3月松浦區併村劃鄉，下分兩鄉（松浦、新興）兩街（糖廠、船口），**松浦鄉**成立。1958年10月22號松浦區併入濱江區，11月解散濱江區，松浦鄉畀咗道外區（1963年3月~1972年8月期間屬恢復咗嘅濱江區），當年改爲**松浦人民公社**。1979年11月道外恢復返區政府，同時恢復曬啲街道辦事處，重增設振江、船口兩條街道；1983年松浦恢復爲鄉，1985年6月改爲**松浦鎮**，兼將船口街道併入松浦。

2004年由道外改屬新設嘅松北區，松北區係政區型嘅開發區，喺當年3月30號畀松北接收，9月24號，哈爾濱市政府第26次常務會議通過《松北區保留松北鎮、松浦鎮、萬寶鎮同時設立松北、松浦、萬寶街道辦事處的意見》同埋《關於加快松北開發建設的決定》；11月2號市政府批準咗，於是一個機構掛兩塊牌，松浦呢個政區既係街道亦係鎮，喺11月25號舉行街道掛牌儀式，正式成爲**松浦街道**。

2017年4月，船口街道重新獨立，脫離松浦，攞走松浦嘅船口、廣信新城兩個社區，仲有太陽昇、東明、燈塔三條村。

## 政區
松浦管轄住5個社區、6條村：
*社區：糖廠、常盛源、北岸啟程、北岸興和城、富力城
*村：松浦、松花江、東方紅、紅星、新華、黎明

### 地名釋義、沿革

※可查中國國家地名信息庫。

*糖廠（）
*:地名出自佢係哈爾濱糖廠嘅所在地。曾經佢係道外區嘅街道，叫糖廠街道。
*常盛源（）
*:樓盤名，2005年開建，2008年完工，地產商係哈爾濱市建安房地產開發公司。
*北岸啓程（）
*:樓盤名。
*北岸興和城（）
*:（未詳）
*富力城（）
*:樓盤名。地產商係哈爾濱富力城房地產開發有限公司。
*松浦（）
*:1939年～1952年期間呢度係松浦火車站嘅所在地，村名得自站名。曾經憑住車站有幾多廠同舖。1958年松花江大水浸咗呢度，啲廠、舖搬趄。
*:初時叫**松浦站後**（），屬呼蘭縣；1921年歸松浦市政處；1958年屬松浦公社；1962年～1974年屬濱江區，喺公社嘅紅星大隊；1974年分出做松浦大隊，屬道外區嘅松浦公社；1983年改成村委會；2004年屬松北區。
*松花江（）
*:1950年叫**復興**（）；1958年屬松浦公社嘅東方紅管理區；1974年分出做松花江大隊；1985年改成村委會。
*東方紅（）
*:原名叫**福興**（），1946年中共搞土改時改成呢個赤化地名。
*:原本叫福興，1946年改叫東方紅；1958年改成公社嘅管理區；1961年歸濱江區；1976年歸道外區，同時改成大隊；1991年改成村委會；2004年歸松北區。
*紅星（）
*:1921年屬松浦市政處；公社化時設紅星管理區；1962年歸濱江區；1972年歸道外區；1985年改成村委會；2004年歸松北區。
*新華（）
*:現時地名出自1953年搞合作社時嘅社名，原本係四條自然村。清朝時松浦一帶叫馬家船口，經營碼頭嘅馬氏家族最先喺呢度開村，叫馬家窩棚，後來叫馬家屯；喺之後又來咗三個家族，各自按姓開村：宋家屯、段家屯、李滿屯。
*:1956年屬紅星管理區；1962年歸濱江區；1974年設新華大隊；1981年馬家屯分出做新興大隊；1984年改成村委會；2001年新興併返入新華；2004年歸松北區。
*黎明（）
*:1956年屬紅星管理區；1960年底設黎明大隊；1962年歸濱江區；1972年歸道外區；1984年改成村委會；2001年8月30號光明村併入黎明村；2004年歸松北區。

## 攷


類:哈爾濱政區
隔山

**隔山**，又叫**南昌**，喺廣州河南。

## 隔山同瑤頭嘅關係

## 古蹟
### 宮殿
*劉王殿

### 廟
*醫靈廟
*華光古廟
*三官古廟

### 祠堂
*居氏宗祠
*伍氏宗祠

### 古橋
*待月橋
*化龍橋

### 宅邸
*息園（含陳复烈士墓）
*隔山草堂

## 註腳
## 攷
*《番禺河南小志》
白歆惠

**白歆惠**（****，），暱稱**白白**、台灣女模特兒、演員、寫真女星。

白歆惠畢業於私立世新大學行政打理學系，事關佢亮麗嘅外表同性感嘅身材，使佢喺2005年年起就以底衫廠商瑪登瑪朶一繫列嘅底衫廣告走紅，並喺臺灣演藝界打響知名度，唔單止令佢得到「宅男女神」嘅美名，亦令佢得到戲劇同電影嘅演出機會。

2009年，白歆惠以閃亮的日子入圍第45屆電視金鐘獎最佳戲劇節目女主角獎。

2﻿﻿01﻿﻿0年，白歆惠擔任電影魚狗女主角，同歌手郭靜一齊代言底衫廣告，性感啦啦隊嘅亮麗形象，再度打響喺臺灣社會嘅知名度。同時亦受國防部獲許，由2﻿﻿012年開始參與國軍慰軍活動。

2012年，白歆惠因中國戲劇嘅優厚薪酬同感情因素，決定轉去中國演藝界發展。

2016年6月，白歆惠同香港富商唐堂生咗一個仔，不過由於太忙重未登記結婚，8月喺台灣出席主演新片銷售奇姬預告發布會，根據台灣蘋果日報報導，白歆惠生完仔暴升4罩杯，火辣嘅程度唔似啱啱生完嘅媽媽，佢甜蜜噉話：「老公對我好好。」重透露老公依家錫個仔多過錫佢，語氣似乎有啲呷醋。佢艷麗嘅身材亦令佢被譽為「女神」。

## 參考

類:臺灣女演員
廣州市工貿技師學院

**廣州市工貿技師學院**（）係中國廣東省廣州市嘅一間全日制公辦技師學院，喺1958年成立，位置喺白雲區夏茅，鶴邊軍民西路口附近。

## 史
呢間學院喺1958年開辦。喺開辦嗰時，學校重係一間技校，不過喺1994同1998年分別攞咗廣東省同中國國家重點技校，1999年升級成廣州第一間高級技校；到咗2003年，學校先至變成技師學院，喺嗰時係廣州市嘅第一批技師學院，2008年正式批准而直接掛名。2009年，學校正式改名做「廣州市工貿技師學院」。

## 出面網頁
* 广州市工贸技师学院官网

類:喺廣州嘅學院
類:廣州市白雲區
廣州城建職業學院

，簡稱**廣城建**（），係中國廣東廣州嘅一間大學，1960年成立，位置喺從化區環市東路336號（105國道嘅K2496標記嘅位）。

間嘢之前係廣州市建築工程局辦嘅**廣州業餘建築工程學院**。2007年，由於廣州大學接咗呢間嘢，後嚟喺城建學院嘅基礎度獨立分咗呢間學院出去。

## 出面網頁
* 广州城市职业学院官网 

類:喺廣州嘅學院
類:從化
咖啡因

**咖啡因**（，化學式：C8H10N4O2）係種黃嘌呤類生物鹼，亦係世界上最廣泛使用嘅中樞神經興奮劑。過60種植物嘅果同葉道都有咖啡因，其中常見嘅包括咖啡、茶同唂咕三個屬嘅植物。提取植物入面嘅咖啡因經常用浸出嘅方法。提純好嘅咖啡因係白色固體，有啲苦。

咖啡、茶、唂咕同埋功能飲料入面都有咖啡因。FDA將咖啡因歸入一類，即係一般都認為係安全。成年人每日攝入10克咖啡因先會中毒，爾個遠遠高過正常攝入量（每日500毫克以下）。

咖啡因對產生佢嘅植物有三個作用：蟲食咗有咖啡因嘅葉或者果之後會麻痹，所以咖啡因有殺蟲作用；啲葉同果跌落地之後會令到啲泥道都有咖啡因，噉樣其它植物種子就生長唔到；咖啡因可以令蜜蜂之類傳播花粉嘅蟲有更多後代。

## 藥物作用
少少嘅咖啡因有解除疲勞同興奮神經嘅作用，但係攝入過多會造成心律失常、消化道潰瘍，甚至令下一代出現智力低下、肢體畸形等人體損害，亦會上癮；上癮之後一停食就會冇乜精神、周身疲勞。

咖啡因可以用來醫同，亦可以防治。

## 有關嘅書
* 
* 

## 出面網頁

*GMD MS Spectrum
* The Consumers Union Report on Licit and Illicit Drugs, Caffeine-Part 1 Part 2
* Caffeine: ChemSub Online
* Caffeine at *[[The Periodic Table of Videos]]* (University of Nottingham)
* Caffeine International Chemical Safety Cards
*

## 註

類:生物鹼
北島

**北島**喺字面嚟講，係「北邊嘅島」噉解。佢可以係：

* 北島 (紐西蘭)：紐西蘭嘅島
* 北島氏：日本嘅氏
* 北島 (南中國海)：屬西沙群島
* 芝罘島嘅第個名
* 北島 (波利尼西亞)：屬波利尼西亞群島
* 北島 (日本)：日本大阪府門真市嘅舊名
* 北島 (詩人)：原名趙振開，中國現代詩人

方位島名
壞農夫嘅比喻

**壞農夫嘅比喻**係耶穌講嘅一個比喻，記載喺《新約聖經》《馬太福音》第21章第33至45節、《馬可福音》第12章第1至12節、同埋《路加福音》第20章第9至19節。

## 聖經譯文

## 解釋
上帝委託猶太人管理以色列國，甚至派先知同耶穌引導佢哋遵行上帝嘅誡命，歸向上帝。但係，猶太人領袖三番四次拒絕上帝，反而想將以色列國據為己有。最後，上帝會作公義嘅審判，令到猶太領袖得到應有嘅懲罰。

## 參考
廣東開放大學

，之前叫，係中國廣東省廣州市嘅一間大學，喺1978年11月成立，位置喺越秀區下塘西路1號。佢係中國六間開放大學嘅其中一間。

學校從2012年12月改名做「廣東開放大學」。

## 出面網頁
* 广东开放大学官网

類:喺廣州嘅大學
福泉街

**福泉街**（）係中國廣東省廣州市嘅一條內街，喺越秀區中山六路北邊嘅舊南海縣社區附近，東連六榕路，西接海珠北路。

## 名
呢條街得名自附近嘅吊碑井（又叫福泉井）。
### 古仔
傳說以前每日挨晚，天上都會有隻白鶴帶住群蝙蝠飛過來吊碑井，佢哋會喺塊碑道唞到遞日朝早，然後飛走。居民以為係仙物，就攞「福蝠」嘅諧音——「福泉」嚟做名。

## 攷

類:廣州街道
綸生白公祠

，堂號**廣達**（），喺廣州河南嘅龍潭村西約西大街22號。清朝同治十一年（1872年）開始起祠堂，光緒廿五年（1899年）竣工。祠堂用料上乘，做工精緻，係祠堂中嘅上品。1993年8月，綸生白公祠同附近嘅「樂善好施」牌坊成為廣州市文物保護單位。2002年7月，列入廣東省第六批文保單位名單。

## 建築
祠堂坐東向西，左右三路，前後四進。中路主體建築有頭門、拜亭、中堂和後堂。兩側係南舍、北舍。祠前面花崗石鋪地。

**頭門**面闊三間，進深兩間。硬山頂，人字封火山墻，灰塑博古脊。前部樑架、駝峰、斗栱雕將相人物圖案。兩次間有石包臺，上架蝦公樑，樑上面放石獅。明間兩扇木板門，下有木腳門。石門額刻「綸生白公祠」，兩便木門聯「清芳長慶集 遺愛報恩祠」。門前係三級石梯，側邊有抱鼓垂帶。

**中堂**面闊三間，同拜亭成勾連搭，前邊係拜亭，後面係中堂。樑架都有雕花紋。堂入邊有木雕松鶴、瑞獅花罩。

**後堂**面闊三間，進深三間，硬山頂，博古正脊，係供白氏祖宗牌位嘅地方，裡面木雕通花橫披。左右路面闊3.8米，高兩層10.5米。

## 歷史
**白綸生**，名**經**，號**進賢**，龍潭村人，花名**白老二**。白綸生創辦悅盛商行發達之後，關心廣州公益事業，多次捐錢，籌建愛育善堂、方便醫院、四廟善堂並重修北山莫氏敦倫堂，又喺龍潭起興仁書院（慶善堂），重成日慷慨解囊，賑濟臨近梓里，因而深受鄉人愛戴（西滘村有為紀念佢而起嘅報恩祠）。兩廣總督李瀚章亦奏請光緒皇帝褒題「樂善好施」，起牌坊嚟表彰。

清同治年間，白綸生出錢將白氏大宗祠附近嘅何氏宗祠遷走，喺何祠原址上面起祠堂。白綸生力求建築精美，使咗廿幾年起祠堂。光緒廿五年（1899年），綸生祠落成慶典喺龍潭村舉行，嗰時，白綸生昇咗仙六年。直到光緒廿六年（1900年），祠堂最後一副對聯先寫好。祠堂落成之後，形成咗從南至北三座白家祠（景山祠、大宗祠、綸生祠）嘅景觀。

## 攷
*《廣州市文物普查彙編·海珠區卷》，ISBN 978-7-80731-659-6
*《海珠古祠堂》，ISBN 978-7-5548-0235-9
南海潮 (電影)

**南海潮**（）係由珠江電影廠整嘅一部電影，喺1962年發佈，入面專門講嘅係廖阿彩同金喜喺1930年代嗰時嘅抗日戰爭情景。

## 劇情
1950年代尾嘅南海沙灘度，嗰時社會主義熱潮席捲成個中國內地。啲細路突然喺沙灘度挖到頂日軍鋼盔，結果將公社書記——廖阿彩嘅記憶帶返到1930年代嘅抗日戰爭時期。1937年，阿彩同金喜兩情相悅，但都未向對方透露過心聲。與此同時，漁霸高仁利同佢嘅仔——高子端對佢哋百般刁難。佢哋向金喜逼債，又監住阿彩做高仁利嘅老婆仔。多得工人赤衛隊員張伯幫手，先至得以一家團聚。

## 拍呢部戲嘅人
* 吳文華…………阿彩
* 張錚…………金喜
* 蔣銳…………張伯
* 陳天縱…………高仁利
* 詳儀元…………高子端
* 石小滿…………小喜、貓仔
* 呂松林…………何貴
* 王弦…………老鄭
* 羅玲…………金水嘅老婆
* 姚現五…………王大炮
* 方麗麗…………子端嘅老婆
* 鄭洪…………班長

## 攷
* 南海潮 豆瓣电影

類:中國電影
類:廣州攞景電影
類:珠江電影
船口街道

**船口街道**（）係中國黑龍江哈爾濱松北區嘅街道，位於哈爾濱市區北部，喺松花江北岸。轄區面積8.12平方公里，人口約三萬兩百人（2017年）。「船口」係當地地名，而佢隔籬嘅松浦個地名亦係同佢有關。

## 地理
條街道嘅東面係東方紅村，條界去到松浦大道，南面係松花江嘅北岸，西面係濱洲鐵路（除咗船廠社區），北面係中源大道。辦事處駐地喺松浦大道2221號。

## 史
船口呢個地名，來自清道光三十年（1850年），呢度有戶馬姓人氏擺渡，而得名**馬家船口**（）。哈爾濱江北最早有渡船，係乾隆四十二年（1777年），船主係個站丁，叫于得花，後來有個闖關東嘅姓馬嘅人接手渡口，經營成馬家船口，而馬家嘅人祖籍喺天津衞八里臺子莊；後來因爲關內饑荒，關內嘅馬姓族人投靠呢度，將船口嘅事業做大，後來馬家船口成爲哈爾濱江北最大嘅碼頭。後來因爲招墾，咁啱船口出咗事故，雖然未死人，亦碰觸船家禁忌，於是經營咗四代人後，馬家放棄經營船口，去放墾之地開荒，而家船口主人嘅後代住喺馬船達屯呢條村，村名係漢滿合璧地名，意思係「馬船長」。

喺之後，船口嘅繁榮帶來咗街區嘅形成，松浦鎮因呢個船口而立鎮，地名亦從船口來，意思係「松花江嘅津渡」。因此喺1919年12月15號黑龍江省長訓令，設馬家船口市政局，屬呼蘭縣；遞年1月31號改成松北市政局（因爲嫌馬家船口個名唔夠「雅」），1925年又改做松浦市政局。詳細歷史可睇《松浦街道》。

1956年3月，松浦區劃分下級政區，**船口街道**成立。1958年10月22號松浦區併入濱江區，11月濱江解散，後來呢笪地方入咗道外區。1979年11月道外區取消人民公社體制，設立船口街道。1985年6月松浦由鄉升爲鎮，同時船口併入到松浦。

自此呢笪地一直係松浦一部分。直到2017年3月，船口先至重新獨立，脫離松浦，攞走松浦嘅船口、廣信新城兩個社區，仲有太陽昇、東明、燈塔三條村。

## 政區
船口轄3個社區、3條村：
*社區：觀江國際、船口、廣信新城
*村：太陽昇、東明、燈塔

## 攷

類:哈爾濱政區
南海潮

**南海潮**可以係：
* 南海潮 (歌)：粵語民歌。
* 南海潮 (片)：珠江電影廠整嘅一部電影。
船口 (搞清楚)

**船口**（）可以係：
*渡口，輪渡船嘅口岸，所以叫船口。有啲地方因爲以前有船口，約定俗成咗地名，船口於是成爲地名後綴。
*船口街道，哈爾濱嘅街道，曾經屬過松浦區、道外區。一度併入松浦街道，而家恢復建置，屬松北區。
**船口社區，船口街道轄下嘅社區。
*船口氏，日本姓。
*船口山城，吉林省級文物，位於龍井市光開鎮。
侗族

**侗族**係中國其中一個少數民族，主要住喺貴州、湖南同廣西交界，人口296萬。侗台語系嘅「侗」，就係指侗族講嘅話。
珠江電影集團

**珠江電影製片有限公司**（），簡稱、、 或 ）；係中國廣東省廣州市嘅一間專門拍故事片嘅綜合性電影廠，喺海珠區新港中路352號。電影廠喺1960年成立，拍過幾部喺中國內地都出名嘅故事片。

## 史
*1956年：電影廠正式成立
*1958年5月：電影廠正式出自己整嘅電影
*1985年：電影廠改名做珠江電影製片公司
*2006年4月：改組成珠江電影製片有限公司
*2008年6月28號，珠江電影製片有限公司同廣東省電影發行公司合併成珠江電影集團，變成中國六大電影集團之一。

## 出過嘅片
呢間廠從1960年代開始，出嘅電影都幾出名下，包括咗：
*南海潮
*72家房客
*大浪淘沙
*春雨瀟瀟
*與魔鬼打交道的人
*鄉情
*逆光
*廖仲愷
*冼星海
*雅馬哈魚檔
*鄉音
*安居
*漂亮媽媽
*心香
*情滿珠江

## 有關嘅書
* 广东玩全攻略 （广州篇 橙色部分第13号景区） 广西师范大学出版社　　ISBN 978-7-5495-0379-7

## 攷
* 
* 

## 出面網頁
* 珠江电影集团


類:廣東傳媒
類:海珠區
納西族

**納西族**係中國其中一個少數民族，主要住喺雲南、四川同西藏交界，人口30萬。
自治縣

**自治縣**（）係中華人民共和國一種行政區，行政地位同普通縣一樣，但就會由少數民族行使自治權。
白族

**白族**係中國其中一個少數民族，主要住喺雲南、貴州、湖南同湖北，人口186萬。
大韓民族

**大韓民族**，又叫**朝鮮人**，主要住喺朝鮮半島嘅人。由於第二次世界大戰後日本人撤出半島，為美蘇兩股勢力佔領，從而分成南方嘅大韓民國、北方嘅朝鮮民主主義人民共和國，故此有大韓民族、朝鮮人各自叫法。中華人民共和國，亦有少數大韓民族住喺東北，官方叫佢哋朝鮮族。唔同地方叫法，反映佢哋嘅來源。出到外地，依啲人都依從固有叫法。

## 來源
大韓民族祖先，起自中國東北，尤其遼河附近。佢哋不斷移民，移到去今日北韓，向南遇到古日本屬嘅人，大家同化。

## 睇埋

*中國朝鮮族
痴呆

**癡呆**（），又叫**失智症**，係一個廣泛嘅醫學術語，涵蓋咗認知能力下降，影響一個人執行日常事務嘅能力。通常呢啲情況包括記憶問題、思維過程困難同埋行為變化。除咗記憶衰退同思維模式中斷之外，最常見嘅症狀仲有情緒困擾、語言障礙同埋動力減退。呢啲症狀通常會喺不同階段陸續出現。最終，**癡呆症**會對個人、護理者同埋社交關係產生深遠影響。診斷癡呆症涉及到揾出一個人平時嘅心智功能同認知能力下降出現嘅偏差，而呢個下降相對於自然衰老嚴重啲。

眼前，癡呆症係全球**第七大**死因，每年有1000萬宗新病例上報（大約每3秒就有一單）。癡呆症目前已知仲未有方法治愈。好似"**多奈哌齊**"噉嘅乙酰膽鹼酯酶抑制劑經常受到使用，並且對輕度至中度嘅病症有所裨益。但係整體效益可能較細。有好多措施可以改善癡呆症患者同照顧者嘅生活質素。對於治療相關嘅抑鬱症狀，認知同行為方面嘅干預都可能啱用。

## 診斷
癡呆症嘅診斷通常基於**病史**同**認知測試**加上**影像檢查**。會進行血液檢測，排除其他可能有可逆性嘅原因，例如甲狀腺機能減退（甲狀腺功能降低）以及確定癡呆症嘅亞型。其中一個常用嘅認知測試係**「迷你精神狀態檢查」**。癡呆症最大嘅風險因素係**老化**，但癡呆症唔係老化嘅正常部分。好多90歲或以上嘅人冇顯示出癡呆症嘅跡象。好多導致癡呆症嘅風險因素，例如食煙同肥胖等，都可以透過改變生活方式嚟去預防。對一般老年人口進行呢種疾病嘅篩查未見會影響結果。

## 成因

好多種腦部疾病同傷害，例如中風，都可以引致癡呆症嘅產生。然而，最常見嘅原因係**阿茲海默症**，而呢種病係神經退行性疾病。《診斷與統計手冊》第五版（DSM-5）已經將癡呆重新描述為輕微或重大嘅神經認知障礙，程度有所不同，而且有好多唔同嘅成因亞型。《國際疾病分類》第十一版（ICD-11）亦將癡呆歸為一種神經認知障礙（NCD），有好多種唔同嘅形式或亞型。癡呆被列為一種後天嘅腦部症候群，表現為認知功能下降，並且同神經發育障礙有分別。癡呆亦被定義為一個光譜，其中有基於已知疾病嘅成因亞型，例如：帕金森病，引致帕金森病性癡呆；亨廷頓氏病，引致亨廷頓氏病性癡呆；血管疾病，引致血管性癡呆；額葉暴顱退變，引致額葉暴顱癡呆；或李威體病，引致李威體病性癡呆，以及朊毒症。神經退行性癡呆嘅亞型亦可以基於蛋白質錯誤折疊嘅潛在病理來區分，例如突觸核蛋白病同tau蛋白病。多種不同嘅癡呆同時存在，稱為混合型癡呆。

好多**神經認知障礙**可能係由其他疾病引起嘅，包括腦腫瘤同骨腦膜下血腫；內分泌失調疾病，例如甲狀腺機能減退症同低血糖症；營養不良，包括維生素B1同菸鹼酸缺乏；感染、免疫系統疾病、肝臟或腎臟衰竭，以及代謝失調疾病，例如Kufs病、某些白質異常代謝症，以及神經系統疾病，例如癲癇同多發性硬化症。有啲神經認知功能缺陷有時可以喺治療之後有所改善嘅。

## 症狀
癡呆症嘅徵兆同症狀被稱為**神經精神症狀**，亦稱為癡呆症嘅行為同心理症狀。行為症狀可以包括焦慮、不安、不恰當嘅行為、性慾解禁同侵犯性質嘅行為，包括口頭上或身體上嘅攻擊。呢啲症狀可能源於認知抑制受損。心理症狀可以包括抑鬱、幻覺（最常見係視覺上嘅幻覺）同妄想、冷漠同焦慮。受影響最常見嘅區域包括記憶、影像空間功能，影響感知同定向，語言、注意力同解決問題。症狀嘅進展速度係持續展現喺好多階段嘅一個連續，佢哋喺唔同嘅癡呆症亞型之間亦有所不同。大多數類型嘅癡呆症都係逐漸進展，而在顯示出疾病徵兆之前，腦部已經有一定程度嘅退化。通常都會有其他情況出現，例如高血壓或糖尿病，有時可能會出現多達四種呢啲共病情況。

癡呆症狀因人而異，範圍好廣。佢會影響記憶、注意力、溝通、推理、判斷、解決問題同視覺感知等等。指向癡呆症嘅徵兆包括係熟悉嘅地方蕩失路、用唔平常嘅詞彙形容熟悉嘅嘢、唔記得家人或朋友嘅名、遺忘舊記憶、唔能夠獨立完成基本工作等等。癡呆症患者亦比較容易出現尿失禁問題，同年齡相近嘅人比起嚟，佢哋有三倍機會有尿失禁，而且有四倍機會出現大便失禁。

## 睇睇
*神經細胞
*認知能力
*智能
*遺忘

## 出面網頁
* https://www.science.org/content/article/brain-pollution-evidence-builds-dirty-air-causes-alzheimer-s-dementia
* https://www.nature.com/articles/d41586-025-00405-8

## 參考文獻

* 
* 
* 
*
*
黃疸

**黃疸**係種病，通常都係關個肝事，病人嘅血入面膽紅素濃度增高，令到皮膚發黃。
淋巴癌

**淋巴癌**（**Lymphoma**），又叫**淋巴瘤**，係淋巴系統嘅癌症，成因係淋巴裏面嘅細胞出現基因突變，停止唔到分裂同埋唔能夠正常凋亡，最後變咗惡性腫瘤（癌）。淋巴癌嘅症狀係睇個瘤發生係邊度，同埋屬於咩種類。

淋巴癌有兩種，分別係霍奇金淋巴瘤同非霍奇金淋巴瘤。通常嘅症狀有：淋巴結腫大、肝腫大、發燒、夜晚出汗、貧血。霍奇金淋巴癌主要患病人群係細路同老人家，而治療方法包括電療，化療。非霍奇金淋巴癌就更多發生喺愛滋病患者同埋要食會降低免疫力嘅藥嘅人，治療方針更多會採用藥物。淋巴癌存活率取決於癌症嘅分期同患者自己嘅年齡，患病特徵等一系列因素。

## 參考
煤礦

**煤礦**係開採煤嘅礦，主要分做地下採掘同露天採掘兩種。
## 睇埋
*石礦

礦
類:礦
麥當勞 (搞清楚)

**麥當勞**喺全球各地，大多數講嘅都係間快餐廳。重可以係：

## 地名
* 麥當勞 (加州)：美國加州嘅地名。
* 麥當勞 (干沙省)：美國干沙省嘅地名。
* 麥當勞 (北卡羅萊納州)：美國北卡羅萊納州嘅地名。
* 麥當勞 (賓夕凡尼亞州)：美國賓夕凡尼亞州嘅地名。
* 麥當勞 (西維珍尼亞州)：美國西維珍尼亞州嘅地名。
* 麥當勞河：美國有好多條「麥當勞河」（）嘅地名。
* 夏德島同麥當勞島：印度洋南邊嘅島。
* 麥當勞道：香港嘅馬路
* 麥當勞群島

## 其它
* ：美國牛津大學嘅探索機構。
* 麥當勞 (環形山)：雨海星中間嘅環形山。
* ：喺美國德薩斯州遮夫戴維斯。
* 麥當勞 (小行星)：太陽系俾人發現嘅第991粒小行星。
* 麥當勞告芝加哥案：美國比較出名嘅法院處理案。
* 麥當雄：香港電影人。
* 麥當奴：第六任香港總督。
麥當勞星

**麥當勞**（；），又叫**小行星991**，係太陽系入面，小行星帶嘅小行星。係由美籍烏裔人奧托·斯特魯維喺1922年，從美國威斯康星州威廉斯灣嘅耶基斯天文台發現。個名源自1939年成立嘅麥當勞天文台。佢係小行星系第991粒發現嘅小行星。

## 睇埋
* 小行星一覽 (1-1000)

## 出面網頁
* Discovery Circumstances: Numbered Minor Planets
傅科擺

**傅科擺**（）係測試地球自轉嘅儀器，喺公元1351年由法國物理學家里容·傅科發明。雖然人類已經知道咗地球自轉好耐，但係傅科擺係第一個簡單嘅實驗可以證明呢件事。現時，有好多科學館同大學都有擺傅科擺，作為擺設。

## 發明
公元1351年，法國物理學家里容·傅科喺萬神廟（今日嘅先賢祠）嘅圓頂掛咗條長67米嘅繩，繩下面綁住重28公斤嘅擺錘，擺錘下面係大沙盤。如果擺錘喐咗下，指針識喺沙盤上邊劃偏離原先嘅運動軌跡。傅科用呢種方法嚟測試地球嘅自轉。

## 原理

由於傅科擺嘅繩喺懸點接觸面上兼隨便轉好多次，所以佢有動力大、阻力細、持續時間比較耐等特點。旋轉方向喺南北半球都唔一樣，其中北半球係順時針，南半球係逆時針。佢之所以有噉嘅轉動，係因為地球自轉而造成。

## 各地嘅傅科擺

除咗法國先賢祠入面嘅元祖傅科擺之外，世界各地都有唔少複製品，其中香港嘅傅科擺放咗喺般咸道官立小學（原羅富國師範學院校舍），廣州嘅傅科擺就放咗喺廣東科學中心。

## 睇埋
* 自轉

## 參考資料

### 書目
* *Classical dynamics of particles and systems*, 4ed, Marion Thornton (ISBN 0-03-097302-3 ), P.398-401.
* V. I. Arnold, *Mathematical Methods of Classical Mechanics*, Springer-Verlag (1989), ISBN 0-387-96890-3, p.123

## 出面網頁

* 傅科擺(Foucault pendulum)，國立臺灣大學物理所
發羊吊

**發羊吊**（**Epileptic seizure**），又叫**發羊癲**、**發癲癇**（音「」）、**癲癇發作**、**腦癇發作**，係隻神經系統嘅病，病人嘅大腦皮質唔正常放電，會忽然間成身抽筋。發羊吊可能係病人有，病因可以係遺傳性，亦可以由腦瘤或者中風引發。

## 睇埋
*分裂腦
神話學

**神話學**（）係民俗學嘅分支，專門研究各種神話。

神話學嘅研究首先要靠實地考察或者文獻收集神話，然後將同一族群嘅各個神話一齊研究，對神話內容同形式解釋、分析同分類，去揭示神話嘅發生、變化同佢哋嘅規律，亦可以對神話嘅基礎（包括宗教、信仰、習俗、心理）去解釋。
腸胃炎

**腸胃炎**係常見嘅病，病人腸胃因為病毒或者細菌感染而發炎，引致腹瀉、嘔吐、肚痛等症狀。呢隻病通常都係因為食咗唔乾淨嘅嘢或者飲咗唔乾淨嘅水而惹到。
隔離差館有隻鬼

《**隔離差館有隻鬼**》（）係香港亞洲電視製作嘅時裝警匪劇集，全劇共20集，由岑國榮監製，喺1991年4月1號－4月26號逢禮拜一至五18:50－19:45播。

## 演員表
*黃日華
*關詠荷
*羅青浩
*曾偉權
*彭健新
*寶佩如

## 註
外國人公墓

係清朝墓葬群，喺廣州市黃埔區深井嘅竹崗（俗稱番鬼山）山腰。墓地千二方，本嚟237座墓，家下剩26座。1998年重修，2002年7月成為廣東省文物保護單位。

## 墓葬
外國人公墓埋嘅多數係政府官員、商人同船員，包括美國首任駐華公使義華業。墓地長40米，闊30米，原先有237座墓，後嚟被人破壞得好交關。1998年重修之後，亦都得翻26座。墓分三排，上排9座，中排10座，下排7座；每排落差1.6米，深約莫10米。墓間距1.3到2米不等。除咗下排兩座墓橫排，剩低都豎排。

## 歷史
鴉片戰爭嗰時，長洲深井一帶水深港闊，逐漸發展成貿易口岸。清康熙廿四年（1685年），政府設立粵海關管理廣州口岸對外貿易，並指定喺長洲深井安葬番鬼。

## 攷
*《廣州市文物普查彙編·黃埔區卷》 ISBN 978-7-80731-660-2 

類:廣州嘅墳場

類:長洲 (廣州)
大潭峽懲教所

**大潭峽懲教所**（）係香港懲教署轄下嘅一間低度設防嘅懲教所，喺香港島大潭峽石澳道110號，喺2014年3月26號投入服務，收容男性青少年定罪犯人。

2018年6月6號，懲教署進行資源調配，將囚禁喺大潭峽懲教所犯人調去壁屋懲教所。

## 出面網頁
* 懲教署：大潭峽懲教所（失效）
白沙灣懲教所

**白沙灣懲教所**（）係香港懲教署轄下嘅一間中度設防嘅懲教所，喺香港赤柱東頭灣道101號，1999年投入服務，收容男性成年犯。

## 註

## 出面連結
* 懲教署：白沙灣懲教所
農林路

**農林路**可以係：
*農林路 (廣州)：喺廣東省廣州市越秀區。
*農林路 (江門)：喺廣東省江門市蓬江區。
*農林路 (湛江)：喺廣東省湛江市遂溪縣。
*農林路 (汕尾)：喺廣東省汕尾市海豐縣。
*農林路 (東莞)：喺廣東省東莞市虎門鎮。
*農林路 (肇慶)：喺廣東省肇慶市廣寧縣。
*農林路 (深圳)：喺廣東省深圳市福田區。
*農林路 (梧州)：喺廣西壯族自治區梧州市蒼梧縣。
*農林路 (上海)：喺上海市普陀區。
*農林路 (哈爾濱)：喺黑龍江省哈爾濱市方正縣。
*農林路 (黑河)：喺黑龍江省省黑河市北安市。
*農林路 (邯鄲)：喺河北省邯鄲市，有兩條。
*農林路 (吉安)：喺江西省吉安市遂川縣。
*農林路 (海西)：喺青海省海西蒙古族藏族自治州烏蘭縣。
*農林路 (信陽)：喺河南省信陽市平橋區。
*農林路 (漳州)：喺福建省漳州市華安縣。
農林路 (深圳)

**農林路**（）係中國廣東省深圳市嘅南北走向主幹道，喺福田區。北邊從僑香路開始，一直去到南邊嘅深南大道。

## 概要
全長1.5km，闊44米，雙向6車道。

## 經過嘅道路
呢度啲路順序從北向南排，**加粗**咗嘅字係主幹道：
* **[[僑香路]]**
* 潤田路
* 澤田路
* 豐田路
* 紅荔路
* 香林路
* **[[深南大道]]**
廣東藥科大學附屬第一醫院

，簡稱**廣藥附屬一院**，係中國廣東省廣州市嘅三甲醫院，喺1950年成立，有2個院區。呢間醫院係廣東省第一批三甲醫院兼「九·五」心血管專科「五個一」重點工程醫院。

## 2間院區嘅詳細位置
*農林院區：越秀區農林下路19號
*共和院區：越秀區共和村共和西橫街1號

## 史
醫院喺1950年成立，之前係廣州鐵路中心醫院，嗰時曾經既係廣東、湖南、海南三省十幾間鐵路醫院嘅總院，又係三省鐵路職工、家屬病人嘅醫療、轉診中心。直到2004年俾廣東藥學院收購咗之後，變成廣藥唯一直屬附屬醫院。

## 出面網頁
* 廣東藥學院附属第一医院官網

類:廣州醫院

類:廣州三級甲等醫院
類:喺廣東藥學院手頭嘅機構
里容·傅科

**莊·伯納·里容·傅科**（；）係一位法國物理學家。佢最著名嘅發明係顯示地球自轉嘅傅科擺。此外佢重測量過光速係唔同介質裡面嘅速度。

## 參考


類:法國物理學家
資政大夫祠建築群

喺廣東花縣三華村中華社，係清朝古建築，由資政大夫祠、南山書院、亨之徐公祠、國碧公祠組成，佔地3500平方米。2002年7月，列入廣東省文物保護單位名單。

## 建築
資政大夫祠建築群係清朝同治二年(1863年)起嘅，佢嘅建築規模同建築工藝，都係花都區第一。建築群從東到西係資政大夫祠、南山書院、亨之徐公祠、國碧公祠，總面闊56.7米，總進深57.1米（唔計後樓）。有青雲巷間開幾間嘢，條巷由5列花崗石砌成，闊2.3米。資政大夫祠右邊有一路附屬建築。資政大夫祠同南山書院後邊有兩座後樓，孖埋一齊。建築群前邊大笪空地，進深15米，又有個2700平方米嘅水塘；後邊有花園，夾埋有22100平方米。建築群東邊間水仙古廟。

## 攷
*《廣州市文物普查彙編·花都區卷》ISBN 7-80731-141-X
𢆡頭

**𢆡頭**（），或者寫做**姩頭**，又叫**乳頭**、**奶頭**，係哺乳動物嘅𢆡中間突起嘅圓柱狀部位，主要用途係喺哺乳嗰陣畀蘇蝦啜奶。而𢆡頭同圍住佢嘅𢆡餅亦係個性敏感部位，遇刺激會變硬凸起。

唔少香港後生仔都將「𢆡頭」直接叫做「𢆡」就算，事關佢哋唔曉個「𢆡」字其實只係等同乳房。

## 睇埋
*奶嘴
荔灣區立賢中學

係中國廣東廣州嘅中學，2004年6月9號成立，位置喺荔灣區文昌南路西邊嘅舊寶華以南，曾二巷以北同寶華大街東邊。

## 校服色

;短袖
*衫：相間，有領有紐扣，領，兩袖上邊有明顯嘅中等線，正面嘅中間部分帶有上粗下幼嘅線，左右對稱。
*褲：純。
;長袖
*衫：相間。領，袖口帶一條線。兩個袖同衫兩邊位都帶有嘅花紋。左右對稱。
*褲：
*:（2012～而家），兩邊有嘅直角三角形。
*:（2004～2012），兩邊各帶兩隻嘅四邊形。

## 史
2004年6月9號，荔灣區教育局工會委員會同荔灣區總工會分別喺西場嘅增埗大街同石路基嘅十二中東南邊嘅教學樓（今日嘅廣州市西關外國語學校英語部樓）搞咗中學部。2005年因為36中同24中合併，學校原先從石路基搬到而家文昌街嘅舊寶華，文昌路口一帶。

## 有關
* 廣州市第卅六中學
* 廣州市西關外國語學校

## 出面網頁
* 广州荔湾区立贤学校

類:荔灣區
君臨天下

**君臨天下**係形容統治或主宰噉解。可以係：

* 君臨天下 (香港)：香港九龍嘅樓盤。
* 君臨天下 (天津)：天津市河北區嘅摩天大廈。
* 君臨天下 (電視劇)：香港亞洲電視喺1995年播嘅電視劇。
* 君臨天下 (專輯)：中國內地歌手劉惜君喺2008年7月出嘅專輯。
* 君臨天下 (手遊)：暢玩網路科技公司屬下嘅手游。
* 君臨天下 (頁遊)：齊思資訊技術公司屬下嘅頁游。
成思危

**成思危**（；；）係中國經濟學家，創業板之父，湖南省湘潭市湘鄉市人。佢主要研究化工系統、軟科學同管理科學。由於佢喺中國新興嘅風險投資業搞咗一系列奠基性貢獻，業內人士叫佢做「中國風險投資之父」。

2015年7月12號，成思危因病喺北京一間醫院死咗，終年80歲。

## 榮譽博士
* 香港理工大學榮譽工商管理博士（2000年）

## 攷

* 成思危同志逝世 CCTV.com （2015-07-12）
* “中国风险投资之父”成思危病逝 CCTV.com （2015-07-12）
* “中国风险投资之父”成思危病逝 中國新聞網 （2015-07-12）
* 著名经济学家成思危去世 新浪财经 （2015-07-12）

## 出面網頁
* 成思危 - MBA智库百科 
* 成思危_百度百科 
* 永遠懷念理大榮譽博士成思危教授 ／In memory of our Honorary Graduate Professor Cheng Siwei 
* 特写：从成思危到成家的特殊背景，BBC，2015年7月12號 
* 成思危同志逝世，人民网，2015年7月12號 
* 成思危同志生平--中国人大新闻--人民网，人民网，2015年7月21號 

類:香港理工大學榮譽博士
類:香島中學舊生
類:湘潭人
類:成氏
類:經濟學家
蜜蜂科

**蜜蜂科**係膜翅目其中一個科，識得飛、採花粉花蜜，同埋釀蜜糖，最常見嘅品種係蜜蜂。
黃蜂

**黃蜂**，又叫**胡蜂**或者**螞蜂**，係膜翅目其中一個類昆蟲，個身帶黃色，同蜜蜂係近親。
石井橋

**石井橋**（）喺廣州市白雲區石井鄉石潭路，係清道光十一年（1831年）起嘅五孔石樑橋。橋保存完好，而家重用得。2002年7月，定為廣東省文物保護單位。

## 形制
橋東西走向，長28米，橫跨石井墟邊嘅石井河。橋兩邊有石欄。原先兩邊橋腳都有亭，歇山頂，綠琉璃瓦，西亭起馬路拆咗，得東亭響處。兩邊橋頭石望柱刻住「道光歲次辛卯」、「石門周合盛造」。橋東石望柱陰刻對聯「彼岸逢黃石 橫江映白沙」；橋西嗰邊係「好進仙人履 能通駟馬車」。橋墩前後有分水尖。

## 史
清咸豐九年十二月初一（1859年1月4號），幾千個紅毛番鬼嚟石井鄉騷擾百姓，廣州城北啲社學組織民眾抵抗，後尾班紅毛番要退返廣州城。

家陣橋南從西數過第五塊石欄板上邊，重留低英軍砲彈整穿嘅窿。

## 攷
* ISBN  

類:廣州橋隧
類:廣州古蹟
蠶蟲

**蠶蟲**（；，「絲綢蟲」噉解；學名：），成蟲叫**蠶蛾**（），係飛蛾下嘅一個物種。

蠶蟲喺經濟上好有用：早喺公元前 3,000 年嗰陣嘅古華夏經已俾人馴養咗；蠶蟲毛蟲主要食白桑嘅葉維生，佢哋同第啲飛蛾一樣行完全變態，啲毛蟲生到咁上下就會結蛹；最重要嘅係，蠶蟲結蛹嗰陣會吐啲絲出嚟，而呢啲絲跟住可以攞嚟整絲綢－絲綢係種好緊要嘅經濟產物。

因為噉，有唔少人都會養蠶蟲做絲綢生產嘅一環，形成咗養蠶呢個行業。直至 2000 年代為止，養蠶業每年生產成 130,000,000 kg 咁多絲，咁多絲大約值成 250,000,000 美金。
## 睇埋
*飛蛾
*養蠶
*絲綢

## 攷
金甲蟲

（；學名：），粵文正式可以叫，係鞘翅目（甲蟲）下嘅一個科，包含咗超過 30,000 個物種。

## 主要特徵

金甲蟲傾向會有
*硬淨嘅外骨骼，外骨骼好多時都有金屬噉嘅色澤；
*大細好多變，由 1.5 mm 至 160 mm（16 cm）咁大嘅都有；
*有觸角，可以攞嚟感知氣味；
*好多物種都曉喺泥土上面掘窿；
*行完全變態；
*多個科嘅金甲蟲啲公嘅頭度都會有大嘅角，啲公會用啲角打交，打贏嘅就有得同啲乸交配，尤其可以睇吓兜蟲同鍬甲蟲。

## 出名亞科
*兜蟲
*鍬甲蟲

## 睇埋
*聖甲蟲

## 攷
哈林

**哈林**可以係：
## 地名
;Haarlem
* 哈林 (南非)：南非嘅政區。
* 哈林 (荷蘭)：荷蘭嘅政區。
;Harlem
* 哈林 (加州)
* 哈林 (佛羅里達州)
* 哈林 (佐治亞州)
* 哈林 (伊利諾州)
* 哈林 (蒙太拿州)
* 哈林 (俄亥俄州)
* 哈林 (紐約)
* 哈林河：美國曼克頓嘅河。
* 哈林站：多處。

## 人名
* ：挪威政治人
* 庾澄慶：臺灣歌手

## 其它
* 哈林搖：多種
貓釣魚街

**貓釣魚街**（）係法國巴黎第五區乃至成個巴黎最窄嘅一條街，最闊嘅地方得1.8米闊。

類:巴黎
COACH☆

**COACH☆**係日本已經冇咗嘅女子五人組合。2005年成立，2006年3月18號解散。

## 成員
以下係COACH☆樂隊曾經出現過嘅成員：

## 出面網頁
* COACH☆オフィシャルページ - スターチャイルド
* テレビアニメ『涼風』公式サイト リリースページ - スターチャイルド
岩田聰

（；）係日本嘅程序設計師兼實業家，曾經做過HAL株式會社同任天堂嘅老細。

## 生平
岩田聰喺1959年12月6號喺日本北海道札幌出世。細個鍾意搞遊戲開發同研究電腦程序，到中學鍾意整各種電子遊戲控制器件。其中佢用咗電子計算機發明咗幾部簡單嘅數字遊戲畀其他學生一齊睇同玩。去咗東京工業大學讀書之後揀咗計算機專業，加上佢鍾意遊戲，所以好快加入遊戲界，但未完成學業就到HAL研究所做兼職遊戲程序師直到1982年轉正為止。雖然岩田聰係遊戲發燒友，但屋企人反對佢加入遊戲界。直到佢入咗公司半年之後以自由創作家嘅身份幫NCL株式會社寫咗好幾個遊戲，包括咗高爾夫同氣球大戰呢啲出名嘅Famicom遊戲。岩田聰入咗HAL研究所一年之後開始同其他人搞開發軟件兼出咗好多任天堂遊戲，嗰時幫任天堂公司嘅影響力範圍發展到全球各地。

岩田聰喺HAL株式會社做嘢嗰陣開發過星之卡比、星際火狐大冒險、超級瑪利歐陽光、密特羅德豪華版、動物森友會同薩爾達傳說：風之律動嘅遊戲，而且賣到全球各地。1992年，HAL株式會社因公司嚴重蝕本，佢出嚟做老細成8年，幫公司從差啲執笠轉到飛黃騰達嘅年代。

2000年，岩田聰到NCL株式會社嘅任天堂企劃製作部搞任天堂嘅全球戰略。2002年佢俾山內溥提名，做咗任天堂嘅老細。

## 死
岩田聰喺2014年6月公開話自己有膽管癌，經手術後休養，喺2014年10月嘅經營方針說明會重新見面。但2015年7月11號，岩田聰因月初膽管癌復發，喺京都市左京區嘅京都大學醫學部附屬病院死咗，終年55歲。岩田聰嘅死喺事發兩日後向全球各地公佈。

## 註

## 出面網頁
* 任天堂官網
** Iwata - 本人のMiiverse。
** 社長が訊く リンク集
** 岩田聡 GDC講演内容 - 2011年3月2日に北米で開催された「Game Developers Conference 2011」における公演の日本語訳
* 有關嘅日本報紙報道
** 社長に学べ! - 岩田聡と糸井重里の対談。
** 任天堂の岩田社長が遊びに来たので、 みんなでご飯を食べながら話を聞いたのだ。
** 星空の下の仕事観。岩田社長と、はたらくことについて話す。 - 岩田聡と糸井重里の対談。
** 適切な大きさの問題さえ生まれれば。  - 梅田望夫と岩田聡と糸井重里の対談。
** 社長が訊く in 樹の上の秘密基地 『Wii U』 特別篇 | ゲーム機の電源を入れてもらうために。 - 岩田聡と宮本茂と糸井重里の対談。
** 『MOTHER2』ふっかつさい 開催記念対談 - 岩田聡と糸井重里の対談。MOTHER2 ギーグの逆襲の開発に参加した時の秘話。

類:癌死者
南方醫科大學第三附屬醫院

，簡稱，係中國廣東省廣州市一間有醫療、教學、科研喺埋一齊嘅三級甲等醫院，喺1953年成立，位置喺天河區中山大道西183號（天河公園西北邊）。佢重係廣東省公費醫療、新型農村合作醫療、工傷、生育、醫療保險等嘅定點醫院。

## 出面網頁
* 南方醫科大學第三附属医院官網

類:廣州醫院
類:天河區
類:廣州三級甲等醫院
類:南方醫科大學
廣州市歷史建築

**廣州市歷史建築**由廣州市人民政府確定、廣州市規劃局公佈，家下公佈到第五批，夾埋721度。

## 統計

;紀錄

## 名錄
### 第一批（398）

### 第二批（80）

### 第三批（88）

### 第四批（52）

### 第五批（103）

攷

類:廣州一覽
馬鞍嶺站

**馬鞍嶺站**（）係位於中國吉林省吉林市舒蘭上營馬鞍嶺嘅火車站，由瀋陽鐵路局吉林鐵路分局管理，屬拉濱鐵路，郵編132608。而家呢個站已經拆咗，未拆之前係四等站，呢個站離拉法站28公里，離哈爾濱站238公里，起喺1933年。

類:吉林鐵路站
張永歆

**張永歆**（**Kelly Chang**，），本名**張凱婷**，係臺灣女藝人兼模特兒，因為有34E級罩杯，所以人稱「臺灣乳神」或者「E神」。2014年FIFA世界盃期間，做過足球寶貝撐德國隊而開始多人認識。2015年推出寫真集，香港都有得買。2022年首度參演香港電影《驅魔龍族馬小玲》。

## 參考
光尚文化控股

**光尚文化控股（）**，前名為**太陽娛樂文化**（**Sun Entertainment Culture**），係香港藝人經紀公司，2011年開張，主要接收藝能動音同娛樂唱片嘅歌曲版權。

呢間公司除咗出唱碟，重拍過唔少戲，好似《撲克王》、《戀夏戀夏戀戀下》、《懸紅》、《低俗喜劇》、《等我愛你》、《我老婆唔夠秤II：我老公唔生性》、《同謀》、《狂舞派》、《第一次不是你》、《逃出生天3D》、《溝女不離三兄弟》同《掃毒》等等。佢亦有投資太陽飛馬足球會。

## 旗下藝人

## 解咗約嘅前藝人
專輯

**專輯**（），又叫**音樂專輯**，亦有叫法係**唱碟**，係種音樂錄製保存形式，20世紀頭開始出現，初頭係黑膠唱片，1950年代發展出密紋唱片，1990年代再發展出光碟。

專輯可以按收錄歌曲數量而分做**大碟**、細碟、單曲三大類，最常見專輯都係大碟，通常收錄多過8隻歌。

## 專輯類

### 錄音室
### 現場
### 個人
### 致敬或翻唱

## 睇埋
*唱片公司
*影碟
唱片

**唱片**可以係：

## 狹義上
* 黑膠唱片，係一種帶有螺旋紋道嘅圓盤，上有錄音。

## 廣義上
* 激光唱片（CD），由於用激光讀取，所以又叫激光唱片。
* 以碟片型式出嘅音樂出版品，例如專輯、單曲等。
* 廣義上嚟講，係所有音樂出版品嘅叫法。
友誼劇院

**友誼劇院**（）係中國廣東省廣州市嘅劇院，喺1965年起好，位置喺越秀區人民北路696號。佢係廣州嘅文化地標兼老字號劇院。

## 史
友誼劇院喺1965年起好，由國務院副總理陶鑄親筆簽名話起嘅劇院，嗰時係中國內地最完善、檔次最高嘅一流大劇院。著名書畫家劉海粟喺現場重留低咗「友誼」兩個字做紀念。

2009年，經廣東省委、省政府領導同省文化厅嘅大力支持而搞升級改造，直到2010年4月12號重新開業。

2014年1月26號，廣州市人民政府將友誼劇院列入歷史建築。

## 附近嘅交通
*巴士：
*:友誼劇院站、廣州火車站
*地鐵：
*: ：廣州火車站
*火車：
*:廣州站

## 出面網頁
* 友誼劇院官網

類:廣州嘅戲院

類:劇院
WC

**WC**或**Wc**或**wC**或**wc**可以係：

*廁所：**w**ater **c**loset嘅縮寫。
*世界盃：**W**orld **C**up嘅縮寫。
*魔獸世界：**W**ar**c**raft嘅簡稱
*灣仔：**W**an **C**hai
*外卡：**W**ild **C**ard嘅縮寫。體育比賽入面，用非常途徑攞到參賽名額。
*WC (樂隊)：波蘭嘅樂隊。
*惠靈頓學院：**W**ellington **C**ollege嘅縮寫。
*維基同享：**W**ikimedia **C**ommons嘅縮寫。
*阿維安卡航空嘅IATA代碼。
*營運基金：**W**orking **C**apital嘅縮寫。
*wc (Unix)：Unix系統嘅命令。
*碳化鎢嘅化學式（WC）
*世界冠軍：**W**orld **C**hampion嘅縮寫。
*第一次世界大戰成日用嘅戰艦嘥士，出自英文**W**ater **C**arrier嘅縮寫。
蔡國慶 (北京)

**蔡國慶**（）係中國流行歌手、演員、電視節目主持人，中國人民解放軍總政歌舞團成員，一級演員，喺北京出世，回族人。

## 出面網頁
* 蔡國慶個人簡介

類:中國男歌手
類:回族人
蔡國慶

**蔡國慶**可以係：
* 蔡國慶 (北京)，中國歌手
* 蔡國慶 (香港)，香港無綫電視演員
安東尼奧·羅斯彌尼－錫拔

**安東尼奧·羅斯彌尼－錫拔**（，，）係意大利天主教會神父同哲學家，羅斯米尼修會創始人，2007年被羅馬教宗列為真福品。

## 出面網頁

類:意大利哲學家
廣東廣播電視台

，又叫**荔枝台**（），簡稱**廣東台**（）或**GRT**，係中國廣東省嘅電視台同電台，電視台喺1959年9月30號成立，總部喺廣州市越秀區環市東路331號；電台喺1949年10月18號成立，總部喺廣州市越秀區人民北路686號。呢間電視台早期用粵語向兩廣地區播電視節目，踏入21世紀無耐，電視台用咗有線同衛星嘅方式向中國內地同國外傳輸電視信號，同時喺港澳、亞洲其它地區同歐美等地開咗專屬電視台。而播音語言係粵語同普通話。

電視台同電台、南方廣播電影電視集團同南方電視台喺2014年4月23號合併，組成而家嘅廣東廣播電視台。

## 史
### 廣州電視台時期

1959年8月15號，電視台正式成立。初期台名之所以叫「廣州電視台」，係因為嗰時行政屬廣東人民廣播電台，內部人士叫廣東人民廣播電台電視部。同年9月30號，廣東台喺越秀山北邊搞咗電視塔嚟試播黑白電視，重直播咗1959年10月1號嘅中華人民共和國成立十周年大會慶典。同年10月17日，直播欄目《電視台的客人》開播。1960年1月1號，電視台正式開播史上第一部電視劇——《誰是姑爺》。經過320日嘅試播之後，正式用二頻道播黑白電視節目。電視台拍嘅《全殲九股美蔣特務》節目曾經喺1963年，俾路透社轉發到全球各地。

電視台喺越秀山上邊嘅電視塔喺1966年5月1號正式投入使用。1970年，廣東台拍嘅電視紀錄片——《羅定山河起宏圖》喺北京電視台播出街之後整成光學聲帶影片，交畀廣東省電影發行公司發行，成為廣東台第一部喺廣東省發行嘅電視紀錄片。而本台嘅電視攝影通訊員隊伍喺1971年成立，分佈喺廣東省9個地區、兩市、解放軍同部分省、市有攝影機嘅單位。
 
之前電視台一直用黑白電視，但到咗1972年，廣東台拍咗《石灣陶瓷綻新花》嘅電視紀錄片之後，打破咗電視台一直用黑白電視畫面嘅格局。經過幾年調試，電視台從1976年開始播彩色電視節目。而電視台第一部彩色電視車喺1977年9月25號正式投入使用。

### 廣東電視台時期
1979年1月1號，本台改名做「廣東電視台」。嗰年春節同香港無線電視台喺廣州嘅烈士陵園辦兼直播《羊城賀歲萬家歡》春節文藝晚會。嗰時係中國內地電視第一次同香港嘅電視搞合作。同年4月初同香港《文匯報》、香港蔡和平廣告公司簽咗合約，開辦電視廣告業務，同時代理廣東台喺港澳地區嘅廣告業務。
 
1981年1日1號開始，電視台搞咗一系列嘅新聞改革，加咗港澳同國際專欄節目。同年7月成立咗譯製組，負責將電視劇同電影節目，翻譯成普通話或粵語兩種語言嚟播。而屬下嘅報紙——《廣東電視週報》喺1982年5月28號出版，發行範圍去到廣東甚至鄰近省市。而字幕組喺1983年1月成立，專門負責主要節目有字幕。
 
電視台播嘅語言方面，從1988年2月14號開始，廣東電視一台（後嚟改名做廣東電視嶺南台，而家係廣東電視台衛星頻道）改用普通話播；而廣東電視二台（後嚟改名做廣東電視珠江台，而家係廣東電視台珠江頻道）用廣東話播出。同年3月22號～4月10號，電視台第一次派報導組去北京報導十三大嘅盛況。而電視字幕喺1989年4月下旬基本實現電腦化。1991年1月8號~18號，電視台正式搬入環市東路331號嘅電視大樓。同年2月14號晚黑嘅迎春晚會打破咗電視台凈用一個中心舞臺形式，甚至喺3月1日 同福建台、廈門台、亞洲電視一齊搞閩港粵廈門鬧元宵嘅大型文藝晚會節目。

1995年2月22號，廣東台正式喺上海搞駐地記者站，同年12月28號喺北京搞咗駐地記者站。1996年，衛星台（廣東衛視）正式開播。而《廣東電視週報》喺1999年1月6號喺梅州、茂名、惠州、陽江等九市發行地方版。而廣東台第一部大型數字化電視轉播車喺1999年1月8號啟用。

2002年7月1號，廣東電視公共頻道正式開播；同年11月29號，廣東電視台新聞綜合業務網正式開搞，佢係中國內地第一間省級電視台有新聞綜合業務網。

2003年8月1號，衛星頻道正式喺上海落戶。

2004年9月1號，珠江頻道海外版喺美洲、歐洲、非洲、澳洲同東南亞正式開播。同年10月1號，衛星頻道正式喺香港落戶，11月1號開播移動頻道同成立廣東南方之星影視節目有限公司。而珠江頻道喺2005年5月16號喺港澳地區有得睇。而開播頻道方面，從2005年8月28號到2005年12月8號，分撥開播咗數字畀錢、歐洲足球、馬來西亞家娛、廣東新聞等4個頻道。而屬下嘅嘉佳卡通頻道喺2007年3月17號先至開播。
 
2013年12月25號，廣電總局批准咗廣東電視台搞合併工作。直到2014年4月23號合併，組成而家嘅廣東廣播電視台。

### 廣東廣播電視台時期
2014年5月16號，廣東廣播電視台同廣西電視台喺南寧成立合資公司，一齊搞廣西電視台影視頻道，將佢打造成粵語特色頻道。
## 廣東經濟電視台

廣東經濟電視台喺1994年12月22號開播，後嚟喺2001年7月1號將調整過嘅廣東有線廣播電視台改成南方電視台，同年12月20號正式開播。之前廣東有線體育頻道交咗畀廣東電視台。而之前嘅TVS-5（南方科教頻道）喺2005年11月改成廣東新聞頻道。

## 頻道一覽
*廣東衛視
*珠江頻道
*廣東廣播電視台體育頻道
*廣東廣播電視台民生頻道
*廣東廣播電視台新聞頻道
*嘉佳卡通衛視
*廣東廣播電視台國際頻道
*廣東廣播電視台經濟科教頻道
*大灣區衛視
*廣東廣播電視台4K超高清頻道
*廣東廣播電視台影視頻道
*廣東廣播電視台少兒頻道
### 收費頻道
*南方購物頻道
*嶺南戲曲頻道
*現代教育頻道
*廣東廣播電視台移動頻道
*廣東廣播電視台房產頻道

## 已經停止廣播嘅頻道
*廣東體育頻道（重慶版），重慶時尚頻道（廣東版）
*天天購物頻道
*歐洲足球頻道
*廣東廣播電視台汽車會展頻道
*郵輪旅遊頻道
*快樂寵物頻道
*珠江電影頻道
*英語輔導頻道
*高爾夫頻道（改成咗網絡直播）
*珠江頻道（香港版）
*珠江頻道（境外版）

## 註

## 攷
* 广东电视台52周年台庆专题——广东电视台过往历史大事记
* 广东电视台52周年台庆专题——岁月掠影：电视台手稿

## 出面網頁
* 广东广播电视台官方網站（荔枝台）
* 廣東電視台汽車頻道官網
* 荔枝台南方电视首页（南方电视网）
* 荔枝台广播在线（广东广播网）
張慧雯

**張慧雯**可以係：
* 張慧雯 (香港)，香港女藝人
* 張慧雯 (中國)，中國大陸女演員
張慧雯 (中國)

**張慧雯**（，，），江西鷹潭人，中國內地新人女演員，2014年喺北京舞蹈學院民族民間舞專業畢業。因出演張藝謀導演嘅電影《歸來》中嘅丹丹一角，成為新一位「謀女郎」，並得到媒體廣泛關注。

## 早年經歷
張慧雯喺江西鷹潭嘅一個公務員家庭出世，讀過鷹潭一中，之後考入北京舞蹈學院，學習民族民間舞。因具備出色嘅舞蹈功底，2013年佢俾出名導演張藝謀揀中，出演電影《歸來》中“丹丹”一角。正式攝影前佢喺中央芭蕾舞團特訓咗芭蕾舞兩個月，佢喺舞蹈方面嘅表演都得到咗媒體嘅肯定。

## 演藝經歷
2014年5月16號，電影《歸來》全國上映，上映第一天，就以3000萬嘅佳績打破文藝片首日記錄，最終內地收穫近3億票房，打破中國國產文藝片公映日票房、破億速度、上映總天數、總票房數記錄。張慧雯亦因為佢喺電影中表現而獲得咗觀眾嘅肯定。

2014年5月18號，張慧雯喺北京首都機場出發參加第67屆康城影展。7月5號，張慧雯受《時尚COSMO》嘅邀請，作為呢次活動嘅“女神”參加時尚COSMO大連站女神節活動。9月4號，張慧雯以深藍色花紋嘅衫同橙色短裙嘅撞色搭配，喺上海LV時尚展覽嘅紅地氈亮相，魅力十足，更同范冰冰同台媲美。新「謀女郎」張慧雯喺電影《歸來》之後，繼續頻繁喺各大時尚雜志、時尚活動上出現，稱得上係時尚界嘅新寵。

## 影視作品
### 參演電影

## 作品一覽
### 綜藝節目
只列出張慧雯個人參與嘅綜藝節目，隨劇組宣傳請睇對應作品嘅文。

### 廣告代言

## 獎項紀錄
### 大型頒獎禮獎項

### 榮譽

## 社會活動
2014年5月21號，喺第67屆康城影展媒體見面儀式上，張慧雯加入公益「蒲公英」項目，現場簽名支持「蒲公英」貧困女童夢想計劃，並錄製呼籲視頻，號召多啲人關注貧困兒童教育。

## 人物評價
張慧雯好有悟性，《歸來》雖然係佢第一次演電影，但好努力，演得好好，佢表演有一定難度：紅衛兵階段，眼神特點係單純嘅激情；第二階段，滄桑，唔跳舞，有失落對父母愧疚；老咗只有幾個鏡頭，但都好好。後生演員第一次演有年代跨度嘅戲，同鞏俐同埋陳道明兩個最好嘅演員搭戲，有噉嘅表現好唔容易（張藝謀評價）。

## 參考文獻

## 出面網頁
*
*內地張慧雯百度貼吧
*
*
*張慧雯 喺豆瓣嘅版面
*張慧雯 喺時光網嘅版面
*喺Allmovies了解 張慧雯
里 (搞清楚)

**[[里]]**係傳統唐人長度單位，亦可以係：
*英里，英人長度單位
*村里，中華民國嘅行政區單位
*里 (路)（Country lane），一種路
*里部，部首
李楓 (演員)

**李楓**（，），原名**李惠歡**，係香港女演員，活躍喺電視同舞台劇。佢曾經幫無綫電視同香港電視網絡拍劇，其中喺《惡毒老人同盟》入面做第二女主角。

## 演出

### 電視劇（ViuTV）
*2020年：《歎息橋》 飾演 大姐強
*2023年：《冰上火花》 飾演 貴婆婆

### 電視劇（香港電視網絡）
*2015年：《導火新聞線》 飾演 何麗雲
*2015年：《大眾情性》 飾演 李太
*2015年：《歲月樓情》 飾演 根嫂
*2015年：《惡毒老人同盟》 飾演 朱幗春
*2015年：《四年B班》 飾演 風姐

## 出面網頁
* 

類:前無綫電視女藝員
類:前香港電視網絡女藝員
金剛 (藝人)

**金剛**（，），原名**李信樵**，係臺灣演員，2007年開始過香港發展，做咗無綫電視藝員，憑佢剃頭造型（樣似盧冠廷）同發音唔正嘅廣東話畀觀眾留意。而家係邵氏兄弟旗下藝人。

佢細個讀葫蘆國民小學，品學兼優；佢個妹依家係嗰間小學嘅老師。

## 演出

### 節目主持（ViuTV）
*2019年：《C9旅行團》
*2020年：《金剛旅神團》
*2021年：《掃街達人》
### 節目主持（無綫電視）
*2022年：《一日打工仔》
*2023年：《請1日假去旅行》（第7、8集）
*2023年：《濠玩夏水禮‎》

## 戀情
2019年金剛開始同國光女神梁云菲拍拖，佢話最欣賞女朋友嘅藝術才華。2020年4月兩個人分咗手。

## 參考

## 出面網頁
* 
* 
* 
* 
*
徐榮 (演員)

**徐榮**（）係香港無綫電視男藝員，參加1998年第13期無綫電視藝員訓練班入行，之後拍過好多電視劇，演出角色包括2006年《火舞黃沙》嘅閻國基、2007年《同事三分親》嘅裘俊同埋2012年《愛·回家》嘅馬強。

## 出面網頁
* 
* 
* 
* 
* 
* 
* 
* 
* 
* 
*
劉丹 (香港男演員)

**劉丹**（，），原名劉慶基，係香港無綫電視藝員，山東威海出世，1977入行，之後拍過好多電視劇，出名角色包括1980年《上海灘》嘅馮敬堯、1983年《射鵰英雄傳》嘅洪七公、1995年《真情》嘅李標炳（叉燒炳）同埋2012年《愛·回家》嘅馬虎。

佢曾經做過西貢區議會委任議員，又喺2000年代表香港自由黨參加第2屆香港立法會選舉新界東選區，但贏唔到議席。

## 攷

## 出面網頁

* 
* 
* 

類:前西貢區議員
類:香港自由黨員
劉江 (香港)

**劉江**（，）係香港演員，演京劇出身，之後就先後投身佳藝電視、麗的電視同無綫電視，拍過大量電視劇，有豐富演出經驗，所以行內人尊稱佢做「劉老師」。

2012年，佢喺《拳王》嘅一幕畀網民惡搞加咗句「屌！講呢啲」嘅粗口字幕，而令到好多網民留意。2020年1月完咗同無綫電視嘅合約。

## 演出

### 電視劇（ViuTV）
*2020年：《暖男爸爸》 飾 波哥
*2022年：《冥冥之中》 飾 劉伯
*2023年：《極度俏郎君》 飾 金達強
*2025年：《老是常出現》 飾 戴勞國

### 電影
*2023年：《死屍死時四十四》 飾 陳寶龍
*2024年：《誤判》 飾 馬伯

## 出面網頁
* 
* 
*
張國強 (香港演員)

**張國強**（，）係香港演員，活躍喺電視同電影。佢本來係足球員，做過香港足球代表隊隊員同踢過港甲，1976年加入無綫電視，之後拍過好多電視劇，亦做過細路節目《430穿梭機》第一代節目主持。

## 演出作品

### 電視劇（[[無綫電視]]）

### 電視劇（[[亞洲電視]]）

### 電視劇（其他）

### 綜藝節目（無綫電視）

### 電影

### 廣播劇

### 配音

### 廣告

## 攷

## 出面網頁
* 

類:前無綫電視男藝員

類:香港細路電視節目主持人
類:香港足球員
李嘉 (演員)

**李嘉**（，）係香港無綫電視前男藝員，1999年入行，之後拍過好多電視劇，角色有2010年《巾幗梟雄之義海豪情》嘅黑木隆盛、2012年《護花危情》嘅熊勇同埋2016年喺電視劇《城寨英雄》嘅馮夏滿等等。佢亦曾經轉投過香港電視網絡拍劇。

## 政治立場
李嘉係香港親中派嘅支持者，喺香港反送中運動期間，曾經聯同曹永廉、莊思明、莊思華、李霖恩、姚瑩瑩、洗國林同埋朱庭萱等人親自前往香港警察總部支持警察，更加同謝振中、郭嘉銓、江永祥等警隊高層合照。

## 參考


## 出面網頁
* 
* 
* 
* 
*
陳琪 (香港演員)

**陳琪**（，），係香港無綫電視前藝員，1997年開始拍電視劇，比較出名嘅角色包括2007年《突圍行動》嘅黃寶如同埋2014年《再戰明天》嘅譚月瓊。2017年離開無綫電視。2018年7月開始主持香港商業電台雷霆881節目《小小情人放暑假》同《C9琪艦店》。佢老公係無綫電視藝員胡諾言。

## 出面網頁
* 
* 
* 
* 
* 
* 
*
羅蘭 (香港)

**羅蘭**（，），原名**盧燕英**，係香港女演員，活躍喺電視同電影，攞過2000年香港電影金像獎最佳女主角。做過無綫電視旗下藝人，至2025年約滿離開。

## 個人榮譽
* 第19屆香港電影金像獎最佳女主角（2000年，《爆裂刑警》）
* 榮譽勳章（2002年）
* 無綫電視《萬千星輝賀台慶》「萬千光輝演藝大獎」（2002年）
* 嶺南大學榮譽院士（2018年）

## 攷

## 出面網頁
* 
* 

類:香港電視女演員

類:前無綫電視女藝員

類:香港電影評論學會大獎最佳女演員
類:香港電影金紫荊獎最佳女配角
類:嶺南大學 (香港) 榮譽院士‎‎
李嘉

**李嘉**可以係：
* 李嘉 (演員)，香港男演員
* 李嘉 (政治人物)，中共廣東省委常委、珠海市委書記
* 李嘉 (導演)，臺灣導演
* 李嘉 (烈士)，革命烈士，廣東湛江電白人
李嘉 (政治人物)

（；）係政治人物，湖南岳陽湘陰人。做過廣東梅州市委副書記、市長，廣東省委常委、珠海市委書記同珠海警備區黨委書記。因任內涉嫌嚴重違紀，喺2016年3月23號開始接受組織調查。

## 出面網頁
*李嘉同志简历 中共珠海市委官方网站（2012-11-21）
*李嘉：总结扶贫双到经验　促进幸福村居创建 中国经济网 （2014-05-11）

類:中山大學舊生
類:中國城市市長
李嘉 (烈士)

（），原名，係抗日戰爭嘅烈士，廣東湛江電白人。

曾經喺抗日戰爭嘅戰時婦女服務隊搞過各種抗日工作。1939年幫過鄭奎發動飛馬起義，1942年做過高州中學地下黨支部書記，同時負責高州縣（今日係廣東省茂名市高州市）嘅婦女運動。1945年做過茂南抗日遊擊大隊後勤正副主任。

李嘉夫婦喺1946年2月18號朝早俾國民黨反動派開槍殺死咗，終年28歲。

## 攷
* 李嘉：他年化作杜鹃红 茂名晚報 08版 （2012-10-26）
* 粤西地区县级最大革命历史纪念馆开馆 中國新聞網 （2011-06-12）

嘉
類:湛江人
類:中華人民共和國烈士
林偉

**林偉**可以係：
*林偉 (製片)，香港1950年代電影製片
*林偉 (演員)，香港演員
*林偉 (少將)，中華人民共和國解放軍將領
*林偉 (棒球員)，臺灣棒球員
林偉 (棒球員)

（；）係臺灣嘅棒球選手，司職捕手，曾經效力過中華職棒嘅統一獅。

## 連出去
* 林偉 臺灣棒球維基館
* 林偉 中華職業棒球大聯盟

偉

類:棒球員
金剛 (播音員)

**金剛**（，），人稱**金剛叔**，原名**周朝杰**，係香港播音員。來港嗰時曾經喺九龍巴士做賣車飛同喺香港電台做兼職，直到1959年俾馮展萍介紹咗入商台為止。由於錄廣播劇時未失過手，所以有「埋咪化」嘅稱呼。佢最出名演出係喺長壽廣播劇《十八樓C座》嘅主角「周老闆」。

2022年2月武漢肺炎香港疫情第五波入面，金剛同佢同事劉翁一齊確診，係呢波疫情入面頭一批中招嘅香港藝人。

## 出面網頁
*金剛｜DJ主持｜商業電台881903.com

類:香港商業電台節目主持
朝杰
林偉 (演員)

**林偉**（**Vincent Lam Wai**，，）係香港男藝人，模特兒出身，幫過亞洲電視同無綫電視拍電視劇，亦拍過唔少電影。而家係無綫電視藝員。

## 出面網頁
* 
* 
* 
* 
* 
* 
* 
* 
*
金剛

**金剛**可以係：
* 金剛 (佛教)：佛教用語
* 鑽石：又叫**金剛石**。
* 金剛 (藝人)：去咗香港娛樂界嘅臺灣藝人
* 金剛 (播音員)：香港播音員
* 金剛 (1933年電影)：1933年嘅美國電影。
* 金剛 (1976年電影)：1976年嘅美國電影。
* 金剛 (2005年電影)：2005年嘅美國電影。
* 金剛山：南韓有好多個金剛山嘅地名
* 金剛 (角色)：電影金剛系列嘅怪獸角色
* 大金剛：任天堂遊戲人物
* 金剛棒：一種法具
* 金剛力士
* 鐵金剛：間牒電影系列。
* 金剛型戰艦：日本海軍嘅巡洋戰艦。
* 變形金剛：機械人角色。
* 金剛郡：北韓嘅郡
* 金剛山地：日本關中地區大阪府同奈良縣之間嘅山地。
* 金剛站：大阪府狹山市南海高野線嘅車站
* 金剛組：公元578年成立嘅日本企業，係世界最古老嘅企業。
* 金剛 (測量)：日本高知縣嘅企業
* 金剛自動車：大阪府嘅企業。
* 金剛番長：週日少年周刊嘅漫畫作品
* 金剛氏：日本嘅氏。
萬里 (政治人物)

（；）係中國共產黨嘅優秀黨員同共產主義戰士、無產階級革命家，山東省泰安市東平縣人。做過中共第11~12屆中央書記處書記，第12~13屆中央政治局委員，國務院副總理同第七屆全國人大常務委員會長。

萬里喺2015年7月15號中午，喺北京因病冇得醫而死，終年98歲。

## 攷

里
類:山東人
類:中華人民共和國國務院副總理
類:中國共產黨中央政治局委員
萬里

**萬里**喺字面解釋係「至少5Mm嘅距離」（1里=500m）。重可以係：

## 人名
* 萬里 (政治人物)（1916～2015）：中共元老，做過中國共產黨第十一屆、十二屆中央書記處書記，第十二屆、十三屆中央政治局委員，國務院副總理，第七屆全國人民代表大會常務委員會委員長
* 萬里 (教授)：元代嘅滁州教授
* 萬里 (明)：明代嘅潮州知府
* 萬里 (布政使)：明代嘅山西布政使參政
* 萬里 (進士)：明代嘉靖進士
* 萬里 (文學家)：元代嘅文學家
* 萬里 (宋)：宋代嘅紹興知府
* 萬里 (吏部郎中)：明代嘅吏部郎中
* 萬里 (進士)：明代成化進士
* 萬里 (歌手)，九連真人貝斯手

## 地名
* 萬里區：臺灣新北市嘅市轄區
* 萬里街道：上海市普陀區嘅街道辦事處
* 萬里長城：世界出名古蹟
* 萬里望：大馬霹靂州怡保嘅鎮

## 其它
* 萬里機構：香港一間出版社
羅蘭

**羅蘭**喺粵語嚟講，既可以係中文名，又可以係從外文「Roland」譯過嚟嘅外文名。佢可以係：

## 中文名
* 羅蘭 (香港)：香港女演員
* 羅蘭 (舞者)：中國內地鋼管舞第一人
* 羅蘭 (歌手)：SNH48樂隊屬下成員
* 羅蘭 (作家)：中華民國女作家靳佩芬嘅筆名
* 羅蘭 (日本)：日本男公關、牛郎、模特

## 外文名
* 羅蘭 (騎士)：查理曼屬下嘅12位聖騎士之一
* 索菲婭·羅蘭，意大利女演員
* 羅蘭夫人，法國大革命時期政治人

## 睇埋
* 聖羅蘭
羅蘭 (歌手)

（；），藝名叫（注意第二個蘭字有陽上變調），既係上海久尚演藝屬下嘅成員，又係中國樂隊SNH48嘅成員，陝西省寶雞市人。曾經喺2013年8月18號加入SNH48嘅二期生而出名。

## 連出去
* 罗兰 Luo Lan - TEAM NII （二期生） SNH48乐队官网

蘭
類:陝西人
類:中國女歌手
類:SNH48成員
意大利哲學

由古希臘羅馬，進入文藝復興嘅人文主義，再到啟蒙時代嘅理性主義以及於現代哲學, 意大利對西方哲學史產生咗深遠嘅影響。

## 古羅馬時期

## 中世紀

## 文藝復興時期

### 人文主義

### 新柏拉圖主義

## 啟蒙時代

## 近代同十九世紀哲學

## 現當代同二十世紀哲學

哲學
類:哲學
李楓

**李楓**可以係：
* 李楓 (大清)，大清政治人物
* 李楓 (革命家)，廣東革命家，原名李成樂
* 李楓 (電影人)，香港1940-50年代電影人，做過編劇、監製、製片
* 李楓 (演員)，香港演員，原名李惠歡
Bit (搞清楚)

**[[Bit]]**係資訊科技計量單位。

**Bit**、**BIT**、**bit**亦可以係：
*北京理工大學（**B**eijing **I**nstitute of **T**echnology）
*內建測試（**b**uilt-**i**n **t**est）
*比特幣（**bit**coin）
*位元(**bit**)
工廠工人

**工廠工人**（）係指工業入面從事體力勞動嘅職工，喺工廠返工，負責生產貨品。
## 睇埋
*勞動
*藍領
*地盤工人
北極星

**北極星**（）係指最近北天極嘅恆星，亦係北半球睇到嘅極星。皆因歲差嘅開係，唔同時期嘅北極星都有唔同。當今嘅北極星係小熊座α星（勾陳一）。
李楓 (革命家)

（），原名，又叫、，係中國內地嘅革命家兼編輯，廣東斗門八甲鄉（今日係廣東省珠海市斗門區斗門鎮八甲村）人。

李楓喺1984年7月24號因病而死，終年72歲。

## 生平
* 民國28年（1939年）：到澳門《大眾日報》做編輯。
* 民國29年（1940年）：做咗香港大觀影片宣傳部主任同編劇等職位兼加入中國共產黨。
* 民國35年（1946年）：喺香港搞咗中原劇藝社嚟接納一批黨員同進步文化人，後嚟又出錢搞中僑旅行社、新中洋行、茂生船務行等做黨嘅活動據點。
* 民國37年（1948年）10月：李楓出錢搞嘅企業俾港英當局封咗兼強加罪名而被通緝走到臺山做濱海縱隊政工隊指導員，直接加入解放戰爭。
* 民國38年底~39年初（1949年底~1950年初）：做過臺山縣民政科副科長。
* 民國41年（1952年）秋：做過上海聯合電影製片廠翻譯組副主任。
* 民國48年（1959年）：做過珠江電影製片廠宣發科副科長同致公黨廣東省委主任秘書。
* 文革期間受過迫害，直到1984年6月25號先至恢復返中共嘅組織關係。
* 民國77年（1978年）：去咗廣東省文史館做嘢。

## 攷
* 怀念李枫同志 《斗门文史（第六辑）》 广东省情网
* 李枫 中国珠海网

楓
類:珠海人
類:中國革命家
類:編輯
陳琪

**陳琪**可以係：
*陳琪 (大清進士)：大清乾隆六十年嘅乙卯恩科進士
*陳琪 (大清導員)：青田阜山鄉王弗潭人。
*陳琪 (香港演員)：香港演員
*陳琪 (香港編劇)：香港無線電視編劇
*陳琪 (香港歌手)：香港歌手
*陳琪 (臺灣演員)：臺灣演員
*陳琪 (浙江藝人)：浙江藝人
位元

**位元**（，，可以借入粵語做，假借漢字：****）係最細嘅資訊計量單位，代表二進制入面一個位，只可以表示 0 或者 1。

電腦處理資訊嗰陣，概念上好多時都唔係個別位元遂個睇，而係一組組嚟，叫位元組或者 byte；除咗好早嘅早期嗰陣有第啲嘥士之外，都係 8 bit 係 1 byte。

## 睇埋
*位元組
*位元幣
*二進制
徐榮

**徐榮**可以係：
*徐榮 (東漢)，東漢武將
*徐榮 (大唐)，南唐皇帝李昪嘅養父——徐溫之嘅阿爺
*徐榮 (大明舉人)，大明永樂三年舉人兼政治人物
*徐榮 (大明官員)，嘉靖十一年（1532年）壬辰科進士兼大明官員
*徐榮 (大清)，道光十六年（1836年）丙申科二甲賜進士出身第17名
*徐榮 (演員)，香港無綫電視藝員
徐榮 (東漢)

**徐榮**（；）係幽州遼東襄平人，東漢末年董卓嘅部下。
## 做咗乜
徐榮喺董卓嗰度做中郎將，佢曾經向董卓推選過同郡出身嘅公孫度做遼東太守。。190年，徐榮喺滎陽汴水嗰度遇到咗曹操嘅獨立追擊軍，喺激烈嘅交戰之後，徐榮做低咗曹操，但佢冇去追擊曹操。喺梁東做低咗孫堅嘅部隊，並且將捉到嘅穎川太守李旻烹殺。董卓死咗之後，佢嘅部將李傕同埋郭氾起兵攻打關中，司徒王允派徐榮同胡軫一齊帶兵防守，雙方喺新豐交戰，徐榮戰死，胡軫帶兵投降李傕軍。

## 參考
### 引用
劉丹

**劉丹**可以係：
;藝人
* 劉丹 (香港男演員)（1944—）：香港男演員，原名劉慶基
* 劉丹 (吉林男演員)（1968—）：吉林男演員
* 劉丹 (洛陽女演員)（1975—2000）：洛陽女演員
* 劉丹 (哈爾濱女演員)：哈爾濱女演員
;其它
* 劉丹 (女籃運動員)（1987~）：中國國家女籃運動員
* 劉丹 (見義勇為人物)（1982~）：見義勇為人物，喺四川瀘州出世，曾經喺四川瀘州當地捉過賊而出名
* 劉丹 (西漢)：西漢安眾侯，長沙王劉發嘅仔
劉丹 (洛陽女演員)

（；）係中國電視劇嘅女演員，喺黑龍江省哈爾濱市出世，自細喺洛陽大，曾經拍過《還珠格格Ⅱ》而出名。

## 死
2000年1月30號朝早，劉丹喺廣東河源搞完商業巡迴演出之後坐車返深圳，去到廣深高速嘅虎背山隧道口附近，司機突然發現前邊有嚿黑甍甍嘅嘢飛埋嚟，但打軚嗰時因車速太快，失控兼連環撞落護欄，坐喺車後座瞓緊覺嘅劉丹飛出車外。根據差佬記錄，事故係因為車速太快，同埋劉丹冇帶好安全帶而造成。

## 攷
* 劉丹 生平
* 香妃的扮演者劉丹在交通意外中香消玉殞
* 香妃”刘丹睡梦中遇车祸身亡 曾因男友阔绰而自卑 深圳新闻网 （2013-12-07）
* 揭秘：香妃刘丹15年前车祸去世内幕 环球视线 （2015-06-12）

丹
類:哈爾濱人
類:中國女演員
類:交通意外死者
海王星外天體

**海王星外天體**指太陽系裡面所在位置或運行軌道超出海王星軌道範圍嘅天體。

冥王星同佢嘅五粒衛星雖然有時會比海王星更接近太陽，但係喺冥王星2009年被科學家踢出行星嘅行列之後，爾啲天體通常都視為海王星外天體。

宇宙入便嘅天體好似行星咁都係由重力互相吸住。1900年代起初，事關嗰陣睇到行星條軌同預期路線唔同，於是就假設喺海王星條軌出便重有行星未搵到出嚟（睇吓假設嘅海王星外行星，Planet X）。然後就根據呢個假設，喺海王星條軌出便搵到冥王星呢啲天體。雖然再改返計過海王星質量之後顯示條軌都唔係好大誤差，但重係有啲好細、而又幾難解釋嘅星軌郁動喎。


檔案:EightTNOs-zh-hant.png|縮略圖|300px|}|地球、鬩神星、冥王星、鳥神星、妊神星、賽德娜、亡神星、創神星、伐羅那同佢哋啲衛星嘅大細比較圖。
# 地球
rect 646 1714 2142 1994 地球
# 鬩神星同鬩衛一
circle 226 412 16 鬩衛一
circle 350 626 197 鬩神星
# 冥王星同冥衛一
circle 1252 684 86 冥衛一
circle 1038 632 188 冥王星
# 鳥神星
circle 1786 614 142 鳥神星
# 妊神星
circle 2438 616 155 妊神星
# 賽德娜
circle 342 1305 137 賽德娜
# 亡神星
circle 1088 1305 114 亡神星
# 創神星
circle 1784 1305 97 創神星
# 伐羅那
circle 2420 1305 58 伐羅那

desc none


## 海王星外天體摘要

* 冥王星：喺2006年8月24號被踢出行星行列，而家3係類冥天體。
* 冥衛一、冥衛二、冥衛三、冥衛四、冥衛五：係冥王星嘅衛星。
* 阿爾比恩小行星。
* 1996 TL<sub>66</sub>小行星：係黃道離散天體；偏離地球軌平面嘅星體。
* 伐樓拿小行星：係QB1天體。
* 伊克西翁小行星。
* 塞德娜小行星，係喺柯伊伯帶同奧爾特雲中間嘅小行星，可能係奧爾特雲天體。
* 亡神星：係冥族小天體。
* 創神星：係QB1天體。
* 妊神星：係類冥矮行星（睇吓https://web.archive.org/web/20050730233728/http://www.iaa.es/~ortiz/brighttno.html及http://news.bbc.co.uk/1/hi/sci/tech/4726733.stm）。
* 鳥神星：係類冥矮行星（睇吓http://cfa-www.harvard.edu/mpec/K05/K05O42.html）。
* 鬩神星：係黃道離散天體，佢條軌同太陽系其他啲星嘅黃道夾咗45度角。體積大過冥王星，海王星外天體至大係佢，係2005年7月29日公佈嘅。亦都係類冥天體。

假想嘅太陽聯星——太陽伴星都可以話係海王星外天體嘅，不過實質都唔知係咪真係有呢粒星。

## 睇埋
*海王星外側天體一覽

## 參考

## 出面網頁
* 睇嗮海王星外天體嘅表
* Scientific American雜誌
*部份海王星外天體嘅相對大細(圖表)
劉丹 (吉林男演員)

（；）係中國電視劇嘅男演員，吉林省吉林市人。喺1988年加入娛樂界，影過《還珠格格Ⅰ》、《新三國演義》、《交通警察》、《神廚》同《先遣連》等出名嘅電視劇。而家做緊吉林市青聯委員、北京吉林同鄉會副會長同北京吉林青聯同鄉會副會長，中國影視圈穿越羅布泊第一人。

## 註

丹
類:吉林人
類:中國男演員
鄭少秋

**鄭少秋**（，，），綽號**秋官**，係香港演員同歌手。

佢為人熟悉嘅影視作品包括1979年主演嘅《楚留香》同1992年《大時代》（扮「丁蟹」）。1971年畀《華僑日報》評選為「十大電視明星」，奠定小生地位，之後連續多年入選。1976年受梁淑怡、王天林賞識主演《書劍恩仇錄》，轟動香港同東南亞；1979年主演《楚留香》，以呢套劇風靡臺灣。

## 生平
鄭少秋原名**黃可忠**，後跟繼父姓而改名爲**鄭創世**。身高。

佢同第一任老婆有一個女。佢1985年同沈殿霞結婚，生咗個女鄭欣宜，1988年離婚。佢1989年再婚，老婆叫官晶華，有兩個女鄭詠恩同埋鄭詠曦。

## 演出
### 電視劇（[[viuTV]]）
*2018年：詭探前傳 飾 彭師傅

## 榮譽
* 《華僑日報》「十大電視明星」（1971年）
* 香港電台十大中文金曲頒獎典禮金針獎（2006年）
* 香港演藝學院榮譽院士（2016年）

## 攷

## 出面網頁
* 
* 

類:香港演藝學院榮譽院士
劉江

**劉江**可以係：
*劉江 (香港)：香港演員
*劉江 (遼陽)：中國內地演員，遼寧遼陽人
*劉江 (北京)：中華人民共和國農業部前部長
*劉江 (安福)：明朝永樂十六年進士兼政治人物
*劉江 (煙臺)：中國內地導演，山東煙臺長島人
*劉江 (吉林)：中國詩人，吉林省吉林市永吉縣人
位元堂

**位元堂**（）係香港一間整同賣中藥嘅公司，喺大清光緒廿三年（1897年）喺廣州開張，1952年將總部搬到香港，避開咗新成立嘅中共政府將佢國有化，2002年喺香港借殼上市。

位元堂最出名嘅產品叫「養陰丸」，1980年代搵咗鄭少秋拍電視廣告，入面句歌詞「位元堂，養陰丸，好似太陽咁溫暖」唱到街知巷聞，個廣告先後由李克勤同埋鄭少秋個女鄭欣宜翻拍過。
陶枳樽

**陶枳樽**（，）係香港女歌手，之前係2014年香港新晉跳唱女子組合HunterZ成員之一，有**翻版栢芝**之稱。

佢參加過2013年度國際旅遊小姐競選並奪得亞軍。2015年推出個人寫真集《Cross X Play Crz To》。

## 爭議
佢喺2015年區議會選舉期間，就候選人游蕙禎外型喺Facebook 同埋 Instragram 發表意見，話人哋「係嚟選美既」，但係就以「本人意見不代表本人立場」（我嘅意見唔代表我嘅立場）作結，被網民認為係「終極頭盔」（即係又要發表出位言論又驚俾人鬧）。事後佢因為被人批評，再出留言話其實自己根本冇了解有關候選人，網民認為佢唔理人哋選舉政綱，只係評頭品足，認為佢係唔抵得人哋樣貌出眾，抹黑對方只係靠樣貌拉票，係無知嘅表現。　

## 演出作品
### 廣告

* 逃出香港Z City
* GIORDANO G-COOL TVC
* 通泰財務 電視廣告
* 脫髮真相 電視廣告
* 蘇寧鐳射 電視廣告

### 攞過嘅重要獎
* 新城勁爆頒獎禮2014新人王女子組合（HunterZ）
* 華語金曲獎2014優秀跳唱組合（HunterZ）
* 國際旅遊小姐2013（亞軍）
* 7th The One Dance Competition 2009 JAZZ 組別（冠軍）

### 音樂作品
#### 單曲

#### 派台歌曲成績

(*)表示重喺榜上

**粗體**表示冠軍歌

### 寫真集
* 2015年：Cross X Play Crz To

## 參考

## 出面網頁
* 
* 
* 
* 
*
張國強

**張國強**可以係：
* 張國強 (香港演員)
* 張國強 (中國演員)
* 張國強 (香港政治人物)
大時代 (中國大陸電視劇)

（；）係華誼喺2010年出品嘅商戰電視劇，一共33集。2011年7月5號喺北京衛視首播，入面專門講嘅係深圳喺中國內地改革開放30年嚟嘅發展情況。

## 劇情
1990年代初，陳頂天喺第一次拜女朋友王清越嘅阿爸阿媽嗰時，因電話傳咗佢老友馮傑嘅救人之聲而快速趕到機場。由於馮傑俾海廣大畀咗三百萬蚊進口一大批印表機，但因入貨無耐大降價，重有大量存貨未賣出去，生意蝕嗮本。而海廣大嬲到騰騰震，將馮傑丼咗入監倉。陳頂天到咗深圳因為冇通行證而唔可以過關，逼到使兩嚿水坐野雞車入特區。陳頂天見到海廣大之後同佢鬥，如果可以成功將馮傑啲大量存貨賣嗮出去，就必須放人。海廣大聽到陳頂天噉講而接受咗。

陳頂天接受咗海廣大嘅賭約之後，同靚女sells梁紅玉幫手，既救咗馮傑，又幫海廣大賺咗好多錢。海廣大諗住留返陳頂天，但陳頂天話要返北京學完研究生先至返嚟。海廣大為咗留返陳頂天而包咗一部專機先至改變咗佢嘅諗法，最後陳頂天留喺深圳。

由於陳頂天俾人猛咁睇好，加咗入海廣大出嘅好多項目入面。陳頂天發現海廣大諗住出中國最好嘅軟件，結果鬧到墟墟冚冚。海廣大嗌咗手下剝嗮陳頂天同馮傑嘅衫褲，喺大雨天除大臘，唱歌離開聚大浪。

後嚟馮傑同劉先武、陳頂天三位一齊喺深圳開咗間無窮大軟件公司做反擊，之後梁紅玉加入咗。一路上出現嘅拗撬同搏殺，喺每個人得到同時都冇咗好多嘢。

## 出鏡演員
* 段奕宏 飾 陳頂天
* 石雲鵬 飾 少年陳頂天
* 蔣勤勤 飾 梁紅玉
* 高虎  飾 馮傑 
* 薛佳凝  飾 王清越 
* 孫海英 飾 海廣大
* 劉丕中 飾 劉先武
* 張麗 飾 藍佩玲
* 王瀾 飾 劉妻
* 柏寒 飾 王清越母親
* 張檬 飾 薛果
* 曲高位 飾 孫小明

## 連出去
* 内地版《大时代》1-33分集剧情介绍 优讯
* 资料：电视剧《大时代》故事梗概 搜狐娱乐
* 大时代(2011) 时光网
* 大时代段奕宏版 搜狗影视

類:中國電視劇
劉江 (煙臺)

（；）係中國電視劇同電影嘅導演，喺山東省煙臺市長島縣出世，2000年出道，曾經喺《鐵血青春》、《媳婦的美好時代》、《黎明之前》、《風語》、《誓言今生》、《亂世三義》及《咱們結婚吧》等好多部電視劇出名。佢拍嘅電視劇攞過好多次飛天獎，金鷹獎同白玉蘭獎等最佳電視劇嘅獎。

## 攷
* 第16届北京大学生电影节获奖名单
* 2010年上海电视节白玉兰奖获奖名单
* 网易娱乐采访刘江
* 历届中国电视剧飞天奖获奖名单
* 历届中国电视金鹰奖获奖名单

江
類:煙臺人
張國強 (中國演員)

**張國強**（；）係中國內地嘅影視同話劇演員兼黑龍江省第十二屆人大代表，黑龍江省佳木斯市人。而家係北京橙天拾捌屬下嘅成員，曾經拍過《士兵突擊》嘅電視劇而出名。

## 電影

## 參考資料

## 出面網頁
* 
*北京橙天拾捌經紀文化有限公司
廣州少年宮

係中國廣東省廣州市嘅少年宮，喺1952年6月1號起好，位置喺越秀區東風西路167號。佢係一間引入蘇聯（今日嘅俄羅斯）模式嘅少年宮，亦係中國內地最早嘅少年宮。

## 史
1951年，廣州市共青團華南工委書記黃煥秋同團市工委副書記胡澤群去咗蘇聯睇過少年宮嘅運作。返到中國內地之後提出：「為咗畀細路有個好嘅校外活動環境，要學蘇聯噉搞少年宮。」喺1952年初，市共青團同團市工委副書記向中共華南分局書記、廣東省人民政府主席葉劍英提出喺廣州搞少年宮，結果同意喺嶺南文物宮（今日喺文化公園西門附近嘅一間文物館）入面揀間展覽館做少年宮。

由於少年宮營運期間，越嚟越多細路要搞課外活動，加上1965年4月，中國共青團九屆二中全會提過進一步關注少年兒童嘅健康成長，喺1965年後半，廣州市委常委開會決定喺德坭路（今日嘅東風西路），流花湖公園東南邊嘅廣州市健康化工廠舊址搞一間少年宮。1966年6月1號上晝，少年宮正式搬到而家嘅流花湖公園東南邊嘅位。

## 註

## 出面網頁
* 广州少年宫官网

類:廣州嘅少年宮
Webus

**Webus**係香港一個WiFi無線互聯網服務品牌，由新巴、城巴同Buspak共同開發，提供免費WiFi無線上網服務畀巴士乘客，同時係個新廣告途徑。網絡服務供應商係CSL 1010。

由於服務合約期屆滿關係，Webus為新巴、城巴乘客提供嘅免費無線上網服務，由2015年7月1號0時開始削減到60架「互動巴士」。Webus App唔受影響，維持正常運作。原Webus其餘240架巴士嘅免費無線上網服務，就改由新代理德高展域管理嘅Wifi Bus提供。

## 參考
芭蕉

**芭蕉**（；學名：**）係芭蕉科芭蕉屬嘅長年生草本植物，係香蕉嘅近親。原產地喺亞洲熱帶，而家喺亞洲熱帶、中國嘅廣東、廣西、福建、海南、雲南、臺灣，日本琉球群島可以搵到。

## 樣
基部圓形或唔對稱，葉係鮮綠色兼有光澤嘅長圓形結構，葉柄比較粗；花序係頂生品種，公乸同樹，其中花公生喺上邊，花乸生喺下邊；苞片係啡紅或紫，花瓣係黃色。果係長圓形，好似四面體噉，入面有好多黑核。

## 用途
芭蕉嘅果同香蕉一樣，都可以食得。植株可以做園林或觀景植物。
### 藥用價值

芭蕉嘅根同果可以做藥，有以下嘅功效：

## 文化
### 雨打芭蕉

雨打芭蕉係廣東地區嘅一首民歌，喺1921年丘鶴儔寫嘅《弦歌必讀》出現咗。雖然文革破四舊時期改名做「蕉林喜雨」，但1980年代初改返轉頭。而家喺詩詞、民歌、民樂界都幾出名下。
### 詩句
古代詩人杜牧曾經寫過同芭蕉有關嘅詩句：「獨喜芭蕉容我儉，自舒晴葉待題詩。」

## 有關
*芭蕉扇

## 連出去
### 植株
*  芭蕉 Musa basjoo 中国植物志
* 芭蕉 Musa basjoo 中国植物图像库
* 
*  芭蕉 Bajiao 藥用植物圖像資料庫 (香港浸會大學中醫藥學院) 
### 藥用
* 芭蕉根 中医药
* 芭蕉叶 中医药
* 芭蕉花 中医药

類:芭蕉屬

類:生果
類:觀葉植物
類:藥用植物
流動風扇

**流動風扇**，又叫**風扇仔**、**迷你風扇**、**芭蕉扇**，係種細型嘅電風扇，可以隨身攜帶，用電芯或者用USB充電。

類:電風扇
越秀區少年宮

係中國廣東省廣州市嘅兩間區級少年宮，喺1956年起好。

## 詳細位置
*越秀館：越秀區大南路同惠福東路之間嘅書坊街附近。
*東山館：越秀區煙墩路同培正路交界。

## 史
少年宮喺1956年起好，初期叫**越秀區少年之家**，位置喺解放路嘅四牌樓一帶（建築喺1994年拆咗，今日係馬路面）。1987年，廣州市政府為咗適應現代嘅教育，將少年宮搬到而家嘅位置，重改名做「越秀區少年宮」。2005年，由於越秀區同東山區合併，原先嗌「東山區少年宮」間嘢改名做「越秀區少年宮」。

## 攷
* 越秀区少年宫 越秀教育网
* 越秀区少年宫 育儿网

類:廣州嘅少年宮
少年宮

**少年宮**係社會主義國向細路提供課外活動嘅公共建築，例如技能培訓、提供文藝活動等。

## 史
1930年代以嚟，蘇聯嘅先鋒運動同埋先鋒宮嘅形成同埋設立，影響到其他社會主義國，喺中國就出現少先隊同埋少年宮。
 
1980年代之後，中國少年宮嘅政治色彩稍為減弱，並提供包括聲樂學習、外語培訓、電腦技能培訓等培訓課程。

## 參考
杏桃

**杏桃**（），又叫**杏果**，係杏嘅果，亦係種生果，果皮同果肉呈橙紅色，中間有粒啡色果核。
儒里·比晏奇

**儒里·比晏奇**（，讀音：/ /；）係法國賽車手，阿爾卑斯濱海省尼斯人，效力國際汽聯世界一級方程式賽車錦標嘅瑪魯西亞車隊，曾經喺2014賽季嘅一級方程式賽車錦標攞過車隊同本人嘅第一個積分。

## 死
喺2014年10月5號嘅日本大獎賽，比晏奇架車失控撞落喺度處理緊厄利安·舒提爾所揸嘅沙巴車事故殘骸嘅吊車，後因為確診患有而送入日本嘅，跟住轉到法國尼斯嘅醫院繼續醫，之後一直陷入昏迷，直到2015年7月17號傷重死咗。佢係自艾勒通·些拿·達蕭華喺1994年聖馬力諾大獎賽撞車喪生之後，第二位喺比賽期間受傷致死嘅一級方程式賽車手。

## 註

## 出面網頁

* 官方网站
* DriverDB入面嘅车手数据
廣州市第二少年宮

係中國廣東省廣州市嘅少年宮，喺2006年1月26號開放，喺天河區珠江新城嘅華就路同珠江西路嘅交界。

## 史
1990年代尾，由於廣州各個少年宮嘅場地面積同活動中心唔啱廣州市民嘅需求，當時廣州市政協委員黃南冰同共青團廣州市委向市長林樹森提出喺天河搞第間少年宮，結果同意咗。選址方面，2001年曾經建議喺員村、東圃、東方樂園一帶，但俾政府拒絕，理由係因為唔知嚿地有乜用或離市中心太遠；雖然政府同意喺珠吉路一帶搞第二少年宮，但2002年嘅珠江新城規劃檢討會決定喺珠江新城J1－7地块搞第二少年宮而改變規劃。

工程喺2004年3月28號開始，2005年底起好，2006年1月26號正式開放。

## 註

## 出面網頁
* 广州少年宫网站

類:廣州嘅少年宮
類:天河區
類:珠江新城
1994年一級方程式賽車聖馬力諾大獎賽

**1994年一級方程式賽車聖馬力諾大獎賽**（）係1994年一級方程式賽車賽季嘅第三場比賽，喺意大利艾美利亞－羅曼尼亞大區靠近聖馬力諾嘅伊莫拉賽道舉行。

爾場比賽係20世紀90年代一級方程式賽車第一次喺一場比賽裡面有兩位車手因為撞車而喪生，喪生嘅分別係代表MTV Simtek車隊出戰嘅奧地利車手羅蘭德·拉岑伯格，同埋有「車神」稱號，代表威廉斯車隊出戰嘅巴西車手艾勒通·些拿·達蕭華。另外重有另一位巴西車手魯賓斯·巴列奇羅喺練習賽期間撞車嚴重受傷。今次比賽兩死一傷嘅慘劇對一級方程式賽車產生徂震撼性嘅影響，令到國際汽聯終於開始重視車手安全嘅問題，開始著手制訂更嚴格嘅賽道同賽車安全準則；而解散徂12年嘅一級方程式車手協會亦都得以重組。之後直到2015年，一級方程式賽車都未再發生過車手因比賽期間撞車而喪生嘅慘劇。

## 參考


類:一級方程式

類:聖馬連奴
鬼三二一

***'，又叫***'，係嶺南地區流行嘅一種啤牌玩法。規則同鋤大弟類似，主要唔同係有鬼牌，而且除咗鬼牌之外剩低嘅牌係3最大而唔係2。遊戲開始之前洗牌，之後將牌平均派畀各玩家。最先打嗮手上嘅牌為贏家。

## 基本大細規則
彩色嘅大鬼最大，之後到細鬼，之後3 > 弟 > 煙 > 傾 > 囡 > 積 > 10 > ...... > 5 > 4，花色方面同鋤大弟一樣，葵扇 > 紅心 > 梅花 > 階磚。兩張牌先比字嘅大細，如果字一樣先至比花色。除咗鬼之外，最大係葵扇3，最細係階磚4。

## 出牌次序
玩家一般圍成圈，按順時針或者逆時針次序出牌。第一輪通常係攞階磚4嘅玩家出先，有啲規則要求嗰個玩家一定要先出階磚4或者含有階磚4嘅啤牌組合。如果之前已經打過一局，亦有可能係上一局贏咗嗰個出先。第一個玩家可以決定出單張牌，或者兩到五張牌嘅啤牌組合，之後下一個玩家可以選擇叫「大」跳過自己嗰輪，亦可以跟住出牌。如果跟住出，張數應該同上一個玩家出嘅一樣，而且大細方面要壓過佢。噉樣一路落去直到一個玩家出嘅牌無人壓得過為止，之後佢就可以開始新一輪，決定自己出乜牌，一路落去直到有人打嗮手上嘅牌為止。

## 啤牌組合
*五張：同花順>四條>葫蘆>花>蛇
*三張：三條
*兩張：啤

兩隻鬼牌可以組成一對，但係除此之外鬼牌唔可以砌成其它啤牌組合。同類啤牌組合嘅大細順序（比如兩個花之間嘅順序）可以有唔同規定，通常喺開始玩之前協商好。

## 變化
通常鬥大要至少三個人玩，但係亦有適合兩個人玩嘅變化玩法。

開始之前，啲牌先唔派嗮，而係每人派指定張數（通常係五張或者十張），每一輪壓到對方無牌出嘅玩家可以由剩低嘅牌堆道摸牌，將手牌補充到指定張數，之後另一個玩家跟住摸牌將手牌補充到指定張數。喺全部牌摸完嘅前提下，最先打完手上牌嘅係贏家。其它規則唔變。

## 註
*點指兵兵，入面提到「鬼三二一」嘅玩法。
星海音樂學院

（）係中國廣東省廣州市嘅正式大學，喺1932年開辦，有兩個校區。呢間學校係華南地區唯一嘅高等音樂專業學府。

## 兩個校區嘅詳細位置
*沙河頂校區：天河區先烈東橫路48號
*大學城校區：番禺區廣州大學城小穀圍大學城外環西路398號

## 史
* 1932年：中國現代音樂教育先驅馬思聰同陳洪一齊搞咗廣州音樂院。
* 1957年10月：廣東省政府辦咗廣州音樂學校。
* 1958年：學校改名做「廣州音樂專科學校」。
* 1965年初：同廣東舞蹈學校合併，變成廣東藝術專科學校。
* 1969年：同廣州美術學院合併，變成廣東人民藝術學院。
* 1978年3月：學校改名做廣州音樂專科學校
* 1981年6月：學校升級成廣州音樂學院
* 1985年12月：為咗紀念廣東人民音樂家冼星海，學校改名做星海音樂學院。

## 出面網頁
* 星海音樂學院官網
* 星海音樂學院招生網

類:天河區
類:番禺
廣州中醫藥大學

（）係中國廣東廣州嘅正式大學，1924年開辦，有兩個校區。呢間學校係中華人民共和國第一批中醫藥高等學校之一，亦係廣東省211工程嘅重點建設高校。

## 兩個校區嘅詳細位置
*機場路校區：白雲區機場路12號
*大學城校區：番禺區廣州大學城小谷圍大學城外環東路232號

## 史
學校成立初期嗌做廣東中醫藥專門學校。1956年，經中華人民共和國國務院批准正式成為高等學府而改名做，1995年2月改名做廣州中醫藥大學。

## 姐妹校
### 亞洲
* 
**拉曼大學

## 出面網頁
*
東山區 (日本)

（）係日本近畿地方京都市屬下嘅行政區。有7.46平方公里咁大。郵遞編碼係26105-0。轄區內有好多歷史建築，亦係京都市人口最少嘅區。

## 出面網頁

* 東山区役所 - 京都市情報館

類:京都
南方劇院

係中國廣東省廣州市嘅一間有戲劇、電影、舞廳喺埋一齊嘅多功能兼老字號戲院，喺1937年起好，位置喺越秀區教育路80號（藥洲遺址隔籬）。

## 連出去
* 广州南方剧院 tripadvisor
* 广州南方剧院介绍 大麦·场馆库

類:廣州嘅戲院
鸚鵡

**鸚鵡**，學名叫**鸚形目**，係鳥綱下面一個目，有約莫86個屬、372個品種。佢哋出名識得模仿人類講嘢。

據說清朝屈大均話因為佢哋好似嬰兒咁學母語，所以佢哋叫做鸚䳇，將鵡當做䳇，其實係錯嘅。

## 參考
啄木鳥

**啄木鳥**（）係鴷形目下面一個科，有約莫30個屬、200個品種。佢哋專啄木頭，食木頭入面嘅害蟲。
畫眉

**畫眉**係噪鶥屬嘅一種雀，亦係中國常見嘅籠雀。佢哋眉頭有花紋，叫聲好聽。佢亦係廣州嘅市鳥。
蟹德公園

**蟹德公園**（）可以係：
* 海德公園：喺英國倫敦；
* 蟹德公園 (悉尼)：喺澳洲悉尼；
* 蟹德公園 (芝加哥)：喺美國芝加哥。
廣東工業大學

（），簡稱**廣工大**或**廣工**，係中國廣東廣州嘅正式大學，1952年開辦，有三個校區。

## 三個校區嘅詳細位置
*東風路校區：越秀區東風東路729號
*大學城校區：番禺區廣州大學城小谷圍大學城外環西路100號
*龍眼洞校區：天河區迎龍路161號

## 史
1952年，廣州水利土木工校開辦；時隔3年之後又開辦咗水利學校，甚至過多4年又從廣東電力學校、廣東省水利科學研究院同廣東省電業局廣州中心試驗所合併成廣州水利電力學院。1956年開辦華南建設學院東院同廣東機械學院。1961年，廣州工學院同廣東科技學院合併成中南科技學院，第二年又同廣州水利電力學院合併，變成廣東工學院。1970年，因破四舊浪潮影響，工學院同礦冶學院逼到停辦，上緊堂嘅學生都去嗮韶關南華寺避難，重改名做廣東礦冶學院。而喺廣州市郊區（1991年取消咗）五山（今日屬天河區）嘅華南工學院（今日嘅華南理工大學）改名做廣東工學院；另外，華南建設學院東院同廣東機械學院喺1968年停辦，直到1978年先至恢復，而廣東省機械學校改名做廣東機械學院。1982年，廣東礦冶學院從韶關南華寺搬返到廣州嘅東山區（今日嘅越秀區）嘅校區搞返廣東工學院。但由於文革時期，學校大部分土地俾人猛咁整蠱同好多民居霸咗，得返300幾畝地，甚至俾文革時期起好嘅環市東路分成南北兩個校區。1995年，經國家教育部批准，廣東機械學院、華南建設學院東院同廣東工學院合併，變成而家嘅廣東工業大學。而大學城校區喺2005年正式搞好。2017年廣工啲學生試過學校喺搞一個讀書會，聯繫啲社工同學校嘅後勤工友搞文藝晚會同廣場舞活動，讀書會後尾喺11月15號晚黑畀保安入教室驅散，四名負責讀書會嘅書友同張雲帆、業建科倆位畢業青年事後畀差人帶走，後倆人入咗番禺看守所。後期差人定性讀書會屬非法組織，學校同差人頻繁警告讀書會啲學生，由此散檔，後勤工友嘅廣場舞活動變得難以維繫。

## 出面網頁
* 廣東工業大學官網
* 广东工业大学就业信息中心
* 廣東工業大學本科招生網

類:廣州市白雲區
類:番禺